Nyaris Anak Di Bawa Lari Gara-gara Tinggalkan Dalam Kereta Untuk Beli Sarapan!

Mungkin ada antara kita yang sudah terbiasa untuk meninggalkan anak-anak di dalam kereta buat seketika untuk membeli barang atau singgah di kedai berhampiran.

Meskipun kita merasakan selamat, dek kerana parking kereta berdekatan namun hakikatnya keadaan tersebut sama ada sedar atau tidak kita telah mendedahkan anak-anak kepada risiko diculik oleh individu yang merbahaya.

Kejadian ini turut dilalui sendiri oleh seorang ibu berdepan dengan keadaan yang cemas apabila mendakwa nyaris anaknya di bawa lari oleh orang yang tidak dikenali apabila meletakkan kenderaannya di stesen minyak Batu 9, Teluk Panglima Garang.

Difahamkan dalam kejadian sekitar jam 9 pagi itu, ibu berkenaan singgah sebentar di sebuah kedai makan untuk membeli sarapan sementara 3 orang anaknya ditinggalkan di dalam kereta memandangkan hujan ketika itu.

Pun begitu tiba-tiba dia ternampak kelibat seorang lelaki keluar daripada kereta Proton berwarna hitam yang sengaja diberhentikan di belakang keretanya. Dan apabila diperhatikan lelaki tersebut berdiri di dalam keadaan mencurigakan dengan menundukkan badan melihat di bahagian dalam kenderaanya  sambil cuba untuk membuka pintu belakang.

Melihat kejadian tersebut, ibu ini terus berlari ke arah keretanya dan terus menyoal lelaki tersebut. Bagaimana pun lelaki warga asing itu memberi alasan kononnya pintu kereta tidak rapat sebelum berlalu pergi.

Klip rakaman CCTV daripada stesen minyak tersebut  kini tular  selepas dimuat naik oleh pengguna Facebook Hizam Husband Nora.

Meninjau di ruangan komen, rata-rata warganet lega lelaki tersebut tidak berjaya membuka pintu kenderaan tersebut dan dalam masa yang sama turut mengingatkan agar lebih berhati-hati agar kejadian seperti ini berulang kembali.


Ini Yang Ibu-Ibu Kena Buat Sebelum Raya Jika Mahu Bebas Jerawat. Cuba 5 Petua Cantik Ini Guna Bahan Di Dapur Sahaja!

Bukan hanya penampilan diri kena jaga, wajah yang bebas jerawat pasti membuatkan anda tampil cantik dan jelita di pagi raya. Dalam hal ini, ibu-ibu kenalah rajin melakukan rawatan wajah. Tidak semetinya ke spa untuk merawat, sebaliknya hanya guna bahan yang ada di dapur anda sahaja.

Penggunaan bahan-bahan sedia ada terutama daripada dapur rumah anda adalah cara terbaik mencantikkan kulit wajah. Bukan hanya cerah, bersih dan bebas jerawat bahkan kulit wajah tampil licin dan gebu. Nak nak lagi, menjelang raya ni kan.

Bagi ibu-ibu yang ada masalah jerawat, apa kata cuba petua mudah ini dan lihatlah hasilnya nanti.

Beras Dan Yogut

Beras dan yogut pastinya sentiasa ada dalam dapur kita bukan? Dua bahan ini antara bahan yang pantas dalam mencerahkan kulit wajah. Caranya mudah sahaja. Selepas beras di basuh bersih, kisarkan bersama yogut asli hingga sebati. Kemudian sapukan ke wajah membentuk masker selama 30 minit. Biarkan hingga kering. Apabila kering, sentallah kulit dengan lembut seperti scrub muka. Selain menanggalkan sel kulit mati, masker ini juga dapat melembutkan kulit wajah. Jadi kena cuba setiap malam sebelum menjelang raya. Mesti!

Skrub Kunyit

Yang ini pula menggunakan kunyit sebagai asas utama dalam mencantikkan wajah. Skrub kunyit boleh diaplikasikan di wajah untuk mendapatkan hasil kulit yang lebih cerah dan mulus. Ambil kunyit hidup bersama garam serta sedikit beras dan kisarkan hingga lumat. Kemudian sapukan ke seluruh wajah seperti memakai masker. Sama seperti skrub yogut, biarkan kering seketika dan gosok lembut kulit wajah. Bukan hanya cerah malah bintik-bintik hitam dan jeragat juga boleh ditanggalkan.

Soda bikarbonat Rawat Wajah Berjerawat

Jerawat menjelang hari raya pasti buat mood menjunam ke bawah. Lagi-lagi kalau nak berhari raya di rumah mertua juga bersama insan tersayang. Jerawat yang kekal di wajah buat rasa tak selesa bersalaman dengan tetamu yang berkunjung. Usah cemas, cuba petua ini. Ambil dua sudu makan soda bikarbonat dan bancuh dengan sedikit air hingga sebati. Sapukan pada jerawat dan biarkan mengering. Apabila kering barulah di bilas seperti biasa.

Air Campuran Timun

Cubalah minum air yang dicampur dengan timun. Kisar sendiri timun bersama air secukupnya dan minumlah setiap hari. Selain tubuh rasa lebih segar, amalan minum air ini juga banyak khasitnya untuk tubuh.

Air Detoks

Setiap malam pastikan anda menyediakan sebekas air detoks yang mengandungi lemon dan buah-buahan sitrus lain. Buang toksid dalam badam ketika tempoh ini dan lihatlah hasilnya. Anda cantik luar dan dalam.


Bahaya Tinggalkan Benda Ni Dalam Kereta. Kena Ambil Tahu Agar Tak Dibuat!

Cuba lihat apa yang kita tinggalkan di dalam kereta, macam-macam kalau hendak disenaraikan.

Tapi adakah perbuatan kita itu, selamat atau merbahaya? Menjawab soalan ini, fahami penjelasan daripada doktor ini dan semoga diharapkan ianya dapat memberi kesedaran.

BAHAYA JIKA TINGGALKAN 7 BENDA INI DI DALAM KERETA!

1. MAKANAN / MINUMAN

Ada pek makanan dan minuman yang tidak direka untuk tahan panas dan cahaya matahari. Suhu dalam kabin kereta yang diletak di kawasan panas boleh mencapai sehingga 70°C.

Ada pek akan terurai pada suhu ini, dan bahan kimianya akan mencemari makanan dan minuman. Elak makan makanan dan minuman yang terbiar di dalam kereta walaupun belum dibuka peknya.

2. UBAT-UBATAN
Kebanyakan ubat perlu disimpan pada suhu 25°C atau lebih rendah. Malah ada perlu disimpan di suhu di bawah 8°C iaitu di dalam peti ais. Jika melebihi suhu berkenaan, masa ia akan rosak.

Ada juga ubat perlu di simpan dalam tempat yang gelap, kerana ia akan rosak jika terkena cahaya matahari. Makan ubat-ubatan yang telah rosak boleh menjejaskan kesihatan.

3. PERANTI BERBATERI
Apa-apa peranti yang menggunakan bateri lithium ion seperti telefon bimbit, komputer riba, tablet, atau peranti penyimpan tenaga seperti powerbank, berisiko meledak jika ditinggalkan di dalam kereta yang panas.

Ledakan bateri berkenaan boleh menyebabkan kebakaran berlaku di dalam kereta anda. Selain risiko meledak dan terbakar, peranti-peranti begitu sering menjadi sasaran pencuri.

4. TIN AEROSOL / SPRAY
Tin aerosol/spray seperti spray dandanan rambut, spray racun serangga, spray pewangi, ubat inhaler mengandungi udara yang di mampatkan di dalamnya dan ia mempunyai tekanan yang tinggi.

Apabila ditinggalkan di dalam kereta yang panas, molekul udara dalam tin akan mengembang, lalu meningkatkan lagi tekanan di dalamnya. Hal itu boleh menyebabkan tin berkenaan meletup.

5. UBAT GEGAT / RACUN
Apa jua bahan beracun tidak digalakkan ditinggalkan di dalam kereta, terutamanya yang mudah meruap seperti ubat gegat, racun rumpai, dsb. Apa bila panas, bahan-bahan ini lebih cepat meruap.

Bila anda masuk ke dalam kereta, anda akan menghidu udara yang dicemari racun yang telah meruap tadi. Hal ini boleh menjejaskan kesihatan anda tanpa anda sedari.

6. PEMETIK API / PETROL
Biasanya perokok mempunyai lebih daripada satu pemetik api, dan lazimnya ada satu di dalam kereta. Ini perkara yang bahaya kerana pemetik api mudah meletup jika dibiarkan dalam kereta yang panas.

Ada juga pemandu yang menyimpan simpanan petrol di dalam kereta. Mungkin ia tidak akan terbakar tiba-tiba, tetapi dalam situasi kemalangan, petrol boleh tumpah pada pemandu dan penumpang.

7. ANAK / KANAK-KANAK
Jangan tinggalkan anak di dalam kereta sendirian walaupun enjin tidak dimatikan, apatah lagi jika enjin dimatikan. Kebanyakan kes berlaku kerana penjaga terlupa bahawa anak masih di dalam kereta.

Kedengaran mustahil, tetapi kes-kes seperti ini berlaku setiap tahun, dan ia melibatkan kematian. Mangsa yang lazimnya kanak-kanak, meninggal dunia disebabkan lemas dan strok haba.

Semoga bermanfaat!


Amyra Rosli Luah Syukur Anak Boleh Discharge, Tapi Risau Masalah Jantung.

Beberapa hari yang lalu dugaan buat pelakon Amyra Rosli dan suaminya pelakon Amar Baharin, apabila anak keduanya, Ayra Aryssa disahkan mengalami jangkitan penyakit Kawasaki.

Dia berkongsi dengan keadaan anaknya di media sosial. Ramai yang meluahkan rasa bimbang dan turut menitipkan doa buat anak pasangan selebriti itu.

Terbaru menerusi perkongsiannya di Instagram, Amyra Rosli berkongsi berita gembira apabila anaknya dibenarkan keluar dari hospital. Meluahkan rasa syukur setelah anak perempuannya itu telah kembali sembuh.

Katanya, akibat virus berkenaan saluran darah ke jantung bengkak. Namun katanya tidak kritikal. Dia berharap anaknya kembali sembuh sepenuhnya.

Virus tak ada, cuma jantung bengkak

“Alhamdulillah.. aryssa boleh discharge hari ni.. virus dah tiada tetapi akibat dr virus ini, kini jantung aryssa ada sedikit air dan saluran darah ke jantung bengkak..
Tiada apa yg kritikal, mudah mudahan aryssa boleh sembuh sepenuhnya.. insyaallah.

Terima kasih banyak2 kepada SEMUA yg doakan aryssa.
Terima kasih. Terima kasih. Terima kasih.”

Menjengah di ruangan komen, rata-rata warganet mendoakan agar Amyra dan suami tabah dengan dugaan. Malah rakan artis turut bersimpati dengan memberikan kata-kata semangat buat pelakon berkenaan.

Keluarga Talk: PUASA MENDIDIK JIWA KELUARGA SAKINAH

Bintang Kecil: APA ITU NUZUL QURAN

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


“Bukan Lagi Jadi Orang Pertama… Daddy Lelaki & Ayah Terbaik.” Shakilla Titip Ucapan & Doa Untuk  Fizi Ali, Bikin Warganet Sebak

Jodoh antara mereka tak panjang, namun hubungan antara Pelakon Shakilla Khoriri dan bekas suami tetap baik demi anak mereka.

Terbaru menerusi laman Instagramnya, pelakon drama Adam & Hawa ini menitipkan ucapan bersempena dengan ulang tahun kelahiran penyampai radio, Fizi Ali.

Dalam ucapannya, Shakilla mendoakan yang terbaik buat bekas suaminya itu sambil mengakui tahun ini sangat sukar untuk dihadapi.

Malah, pemilik nama sebenar,Nurul Shakilla Mohd Khoriri mengharapkan Fizi sentiasa bahagia, kuat untuk memulakan kehidupan baru serta dikurniakan pengganti yang boleh membahagiakannya hingga akhir hayat.

“Doa Ameena akan sentiasa yang baik-baik untuk daddy dia. I tahu. Semoga segala perancangan Daddy dipermudahkan dan dilancarkan. Diberi kesihatan yang baik untuk terus kuat bekerja cari rezeki.

“Tahun ini mungkin sukar buat Daddy tapi insya-Allah mungkin tahun ni juga tahun yang terbaik buat Daddy berbanding dengan tahun-tahun yang sebelum ini. Mungkin juga tahun yang special untuk Daddy dengan orang-orang yang special.

“Semoga Allah kurniakan kebahagian yang terbaik untuk Daddy tahun ini dan selamanya. Semoga Allah pinjamkan sedikit kekuatan untuk terus bangun dan bina cerita baru untuk hidup Daddy. Semoga Allah kurniakan seseorang yang mampu jaga dan membahagiakan daddy sampai hujung nyawa Daddy.

Dia dalam pada itu menyifatkan Fizi sebagai seorang lelaki dan ayah yang terbaik buat Ameena Sofia.

“Walau bukan lagi jadi orang yang pertama tapi akan sentiasa ada nota kaki dalam IG ini yang akan jadi memori untuk masa tua dan untuk tatapan Ameena kita bila dia dah besar nanti.

“Daddy lelaki dan ayah yang terbaik. Pasti Allah akan jaga dan temukan Daddy yang baik-baik juga.

Perkongsian itu membuatkan rata-rata netizen sebak ketika membaca. Ada juga peminat yang berharap agar pasangan ini kembali bersatu menjadi suami isteri.

Untuk rekod, Fizi dan Shakilla mendirikan rumah tangga pada 18 Februari 2018 namun hubungan terlerai selepas bercerai pada 15 Disember tahun lalu. Hasil perkongsian itu, mereka dikurniakan Ameena Sofia.

Sumber:


“Alhamdulillah, Berkat Doa Semua.” Selamat Lahirkan Bayi Lelaki, Siti Sarah Masih Belum Sedarkan Diri!

Penyanyi Siti Sarah Raisuddin selamat melahirkan anak keempat yang juga bayi lelaki secara pembedahan kira-kira jam 5 petang tadi.

Menurut pengurus Sarah, Nana Mohd Rom, keadaan penyanyi itu bagaimanapun masih sama dan belum sedarkan diri.

“Untuk makluman Siti Sarah telah selamat melahirkan bayi lelaki kira-kira pukul 5 petang tadi. Bagaimanapun keadaan Sarah masih belum sedar.

“Mohon doa semua untuk dipermudahkan segala urusan,” katanya dalam satu kenyataan sebentar tadi.

Sarah sebelum itu terpaksa ditidurkan dan ditempatkan di Unit Rawatan Rapi (ICU) setelah paras oksigen dalam badannya semakin menurun pada pagi Jumaat.

Pelantun lagu Kesetiaan  itu dikejarkan ke Hospital Canselor Tuanku Muhriz UKM (HCTM sebelum ini dikenali sebagai HUKM) pada malam Rabu.

Sementara itu, Shuib juga turut berkongsi situasi kesihatab isteri nya itu.

Untuk  rekod, Sarah, Shuib serta tiga orang anak disahkan positif Covid-19 pada 25 Julai lalu setelah pembantu rumah dijangkiti virus itu.

Semoga Sarah kembali pulih seperti sedia kala dan dipermudahkan urusan.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Ini Doa Surut Bengkak Dan Selawat, Pernah Yang Diamalkan Oleh Pesakit Kanser Tahap Tiga.

Selain mendapatkan nasihat doktor, kita boleh juga mencuba petua dengan mengamalkan bacaan selawat dan doa.

Begitulah yang dikongsi oleh ustazah ini.

Ikuti cara ini.

Petua terbaik hilangkan segala bengkak pada anggota badan termasuk bengkak kelenjar, ketumbuhan, bengkak gusi, kaki, mata dan sebagainya.

Perkongsian seorang sahabat yang pernah menderita kanser stage 3. Sepanjang dalam proses rawatan inilah doa yang di amalkan sehingga kini beliau sembuh sepenuhnya.

Cara-caranya: Sebelum memulakan bacaan:

1. Istighfar 3x.
2. Shalawat Nabi 10x.
3. Al-Fatihah 1x.
4. Ayatul Kursi 1x

Kemudian diikuti dengan doa surut bengkak. Semasa baca doa ini pejam mata dan bayangkan Allah mengecutkan bengkak, mematikan akar dan menyembuhkan segala luka.

Setap usaha yang kita lakukan sandarkan pada Allah. Dapatkan nasihat Doktor kemudian susuli dengan doa-doa syifa’ agar kita sentiasa tenang dan hampir dengan Allah SWT.

Semoga Bermanfaat…Aamiin

Sumber: Aminah Mat Yusoff


Kreatif! Ibu Ini Hantar Makanan Cara Pandu Lalu Dari Tingkat Empat Pangsapuri

Khidmat hantar makanan ala ‘drive thru’ (pandu lalu) kepada pelanggan tanpa perlu menaiki tingkat 4 memang luar kreatif caranya. Inilah yang dinamakan berfikir di luar kotak.

Kisah seorang ibu yang menggunakan cara tersebut telah tular setelah anaknya muat naik video berdurasi 28 saat di twitternya yang memaparkan ibunya sedang menurunkan makanan menggunakan tali kepada pelanggan. Pelanggan tidak perlu bersusah payah untuk naik ke tingkat 4 untuk membeli makanan yang dijualnya.

Melihat paparan video ini, seakan anda melihat salah satu babak dalam cerita Laksamana Do Re Mi yang memaparkan situasi yang hampir sama.

Sebagaimana yang dilakukan oleh ibu ini yang mempunyai enam orang anak untuk menampung perbelanjaan keluarga.

Ibunya, Mas Hayati Mohammed Ali, mula berniaga kecil-kecilan di pangsapuri empat tingkatnya di Batu Cave,Selangor sejak empat tahun lalu.

Idea untuk berbuat demikian setelah pernah jatuh  ditangga semasa membuat penghantaran.

“Saya teringat kaedah digunakan untuk anak-anak yang saya jaga bila mereka tertinggal barang.

”Saya gunakan tali rafia yang panjang untuk ikat pada plastik untuk  isi barang.”

Tahniah puan! Idea yang bernas. Semoga diberi murahkan rezeki.

Sumber: tweeter @nadeeeeeeya & mstar.com.my


Patutlah Anak Lelaki Jadi ‘Boss’ Di Rumah, Asyik Minta Anak Perempuan Buat Kerja Rumah. Deep!

Tidak dinafikan, tipikal budaya masyarakat kita, menganggap bahawa tugas orang perempuan ini di dapur manakala tugas orang lelaki mencari rezeki.

Hakikatnya ia tidak relevan diguna pakai begitu lantaran dalam Islam pun menyentuh bahawa lelaki melakukan tugasan dalam rumah.

Jadi, seharusnya kita buka minda bahawa lelaki harus didedahkan dengan kerja-kerja rumah.

TUGAS ANAK LELAKI DI RUMAH

Kita pastinya mahu anak lelaki kita membesar dalam didikan yang baik. Kerana kita tahu, satu hari nanti dia akan berkahwin dan berkeluarga, mempunyai isteri dan anak-anak mereka sendiri.

Zaman sekarang dah tak sama dengan zaman dulu. Dulu orang lelaki hanya pergi kerja, selebihnya orang perempuan uruskan segalanya di rumah. Sekarang zaman berbeza, kebanyakan pasangan suami isteri, dua-dua kena bekerja atau mahu bekerja.

Kalau kita masih nak ikut cara dulu, pengurusan rumah tangga memang tak akan baik. Masa yang suntuk di rumah ditambah lagi dengan kepenatan yang amat sangat kedua-dua pasangan.

Jika masih dengan norma lama, kesian kepada isteri yang pastinya sangat kepenatan untuk uruskan segalanya. Emosi yang tak baik akan cenderung kepada pergaduhan yang kemudiannya menyumbang kepada asbab keruntuhan rumah tangga.

Jika anak-anak lelaki kita tidak diajar dan dibiasakan dari kecil dengan kerja-kerja rumah. Bagaimana mungkin kita nak harapkan keajaiban berlaku. Kerana dalam kepalanya sudah tertanam bahawa ini kerja perempuan.

Silapnya kita, jika kita lebih suka untuk minta anak perempuan kita bantu buat kerja rumah.

Sikit-sikit panggil kakak atau adik perempuan untuk uruskan dapur, tolong basuh baju dan sebagainya. Kerana kita masih berpendapat ini semua kerja perempuan. Sementara anak lelaki tidak dipanggil untuk membantu.

1.minta anak lelaki cuci pinggan
2. suruh anak lelaki buang sampah
3. ajar anak lelaki sidai kain
4.tegas dan pastikan mereka mengemas
5.biasakan anak lelaki memasak

Beritahu dan ajar anak lelaki kita yang kerja rumah bukannya kerja orang perempuan, tapi ia sebenarnya tanggungjawab bersama.


Nyamuk Sana Sini, Tak Selesanya! Halau Nyamuk Dengan 1 Bahan Je, Tanpa Bau Busuk & Asap Pedih Mata

Balik kampung kadang benda yang tak best bila tidur, nyamuk datang buat rombongan datang ‘beraya’. Kalau gigit kita ok lagi, anak-anak yang kena kan dah tak comel sana sini merah. Belum lagi bila gatal kerja nak merap je suruh garu.

Nak pasang ubat nyamuk, kadang lupa beli lah, bau tak sedap lah, ada banyak asap lah! Haaa tak payah nak pening-pening kepala, ikut je cara individu ni kongsi di laman Tiktoknya. Confirm menjadi! Jom tengok bagaimana caranya…

HILANGKAN NYAMUK GUNA 1 BAHAN SAHAJA
Tidak pernah terjangka serbuk sabun yang kita gunakan untuk mencuci pakaian boleh bertindak menghalau nyamuk!

“Hanya 1 bahan ni, nyamuk hilang. Share kepada kawan-kawan yang rumah banyak nyamuk.

Cara penyediaan mudah sahaja dan tidak mengambil masa begitu lama.

Bahan-bahan:
Satu sudu serbuk sabun
Air

Dalam bekas kosong, masukkan satu sudu kecil serbuk sabun.

Tuangkan air dan kacau hingga sebati.

Letak bekas berisi air sabun ke sekeliling rumah atau di tempat yang mempunyai banyak nyamuk.

Mudah sahaja kan? Jangan lupa cuba!


Balik Kerja Bawalah Sesuatu Untuk Keluarga Di Rumah. Kesannya Cukup Luar Biasa!

Salah satu punca ‘magnet’ rezeki keluarga  bertambah dan berkat, apa yang kita perlu tahu  adalah antaranya kita pastikan keluarga rasa bahagia.

Ini sebagaimana apa yang dipraktikkan oleh seorang suami ini. Walau sekadar membawa oleh-oleh setiap kali pulang kerja, nyata kesannya cukup mengujakan dan nak tahu lanjut jom baca perkongsian di bawah ini.

Masa nak balik rumah tadi, saya singgah beli roti.Saya yakin dan percaya, jika kita bawa pulang sesuatu buat isteri. Mereka akan teruja dan rasa bahagia.

Saya juga percaya, rezeki kita akan bertambah jika tiap kali pulang kerumah bawa sesuatu bersama .

Minum petang dengan isteri dan anak anak adalah nikmat luar biasa.

Kawan kawan yang mulia,

Tiap kali pulang kerumah, belilah sesuatu buat mereka. Mereka pasti teruja.

Tidak semestinya benda mahal, sekadar kuih tepi jalan pun jadilah. Mereka nak dengar cerita kita seharian dipejabat tadi.

Kita juga nak dengar cerita, bagaimana susahnya mereka bergelut angkat baju waktu hujan petang tadi.

Cerita itu mungkin biasa biasa pada kita, tetapi bila mereka sedang layan cerita korea dan hujan melanda. Menangkat baju adalah cabaran yang luarbiasa.

Bawalah pulang sesuatu buat keluarga. Bila mereka rasa bahagia, ada rezeki buat kita bersama disana.

Kedamaian, kesihatan, keluarga yang rukun dan nama baik adalah kekayaan. Jangan menolak kekayaan.

Kesibukan mencari nafkah menjadi tujuan utama, tetapi jangan sehingga melupakan hal penting yang utama iaitu, Tuhan, keluarga, dan kesihatan diri sendiri.


Setelah Tukar Tong Gas Baru, Tapi Ada Bau Gas. Lakukan Trik Ni Segera Untuk Lebih Selamat!

Bab menukar tong gas yang habis digunakan walau nampak mudah namun jangan ambil sambil lewa. Apatah lagi jika berlaku kebocoran gas namun namun seisi rumah tidak menyedarinya, memang undang bahaya.

Jadi bila menukar tong gas yang baharu dan ada terhidu bau gas, jangan panik. Ambil langkah mudah ini terlebih dahulu untuk atasi masalah tersebut sebagaimana yang dikongsikan oleh Hairul Izham ini. Jom semak.

Step 1 : Buka tingkap bagi memastikan pengaliran gas ke luar dapat dilakukan.

Step 2 : Tanggalkan getah yang terdapat di dalam injap tong gas menggunakan alatan yang bersesuaian. Apa yang dapat dilihat getah bahagian atas tos gas ini telah haus.

Step 3 : Terbalikkan getah tersebut

Step 4 : Masukkan semula pada tempat asalnya tadi dengan kemas.

Sedia untuk digunakan seperti biasa dan lazimnya masalah kebocoran gas dapat diatasi dengan jayanya. Namun andai masih ada kedengaran seakan bunyi gas keluar sila hubungi pembekal gas untuk tindakan selanjutnya. Selamat mencuba.


Ketabahan Murid Darjah Empat Hadapi Dua Kali Pembedahan, Sungguh Menyentuh hati!

Berat mata memandang,berat lagi bahu memikul. Siapa sangka anak yang cegas dan sihat, kini hidupnya ditimpa duka setelah didapati ada ketumbuhan dikepalanya. Lebih menyedihnya, merosotan kesihatanya berlaku secara tiba-tiba setelah mengalami masalah berjalan, selain kaki dan tangan sebelah kiri seolah-olah sukar digerakkan ketika pulang ke rumah selepas bermain bersama rakannya pada cuti persekolahan, Disember lalu.


Buah-Buahan Kering Elok Amalkan Dalam Diet Harian. Saintis Ni Jelaskan 13 Fakta Tentangnya & Rugi Kalau Tak Ambil Tahu!

Pengambilan buah-buahan segar menjadi keutamaan dalam diet harian untuk mendapatkan nutrisi penting yang diperlukan oleh tubuh. Setiap buah-buahan ada khasiatnya tersendiri dan begitu juga dengan buah-buahan kering.

Pun begitu, ramai juga yang kurang mengamalkan pengambilan buah-buah kering dalam diet harian. Mungkin kerana tiada pendedahan detail tentang khasiat buah-buahan kering berbanding buah-buahan segar.

Berikut bagus kiranya untuk dibaca perkongsian daripada Dr Suri Roowi tentang khasiat buah-buahan kering untuk pengetahuan bersama.

BUAH-BUAHAN KERING – TINGGI KHASIAT TETAPI DIPINGGIRKAN
1. Buah kering elok diambil sebagai makanan ringan kerana ia kaya sumber serat, nutrien dan karbohidrat kompleks yang baik untuk kesihatan.

2. Tidak dinafikan kandungan buah-buahan kering rendah kandungan vitamin C, tetapi bahan berkhasiat lain contohnya polifenol jauh lebih tinggi dalam buah-buahan kering

3. Polifenol mempunyai banyak kebaikan dari segi kesihatan. Ia boleh bertindak sebagai antikanser, antidiabetis, antidarah tinggi dan boleh elakkan sakit jantung.

4. Hasil ujian makmal mendapati bahan berkhasiat (polifenol) lebih tinggi dalam buah-buahan kering berbanding buah-buahan segar. Penggunaan suhu pemanasan di bawah 60 C juga tidak merosakkan khasiat dalam buah kering.

5. Kajian yang dilakukan di Amerika Syarikat mendapati pengambilan buah kering mengurangkan risiko kanser prostat. Kajian di Belanda pula mendapati memakan buah tin kering dapat menghalang pertumbuhan atau pembentukan sel kanser. Buah teen juga menunjukkan sifat antikanser yang kuat.

6. Kajian yang diterbitkan dalam Nutrition Journal pada tahun 2016 mendapati bahan khasiat (polifenol) paling tinggi dalam kismis, diikuti buah teen, prune dan kurma. Kajian lain pula mendapati kurma tinggi khasiat (polifenol) manakala buah teen tinggi antoksidan.
7. Kajian ke atas manusia mendapati memakan buah teen kering dapat tingkatkan antioksidan dalam darah sehingga 5% dan nilai ini lebih tinggi berbanding meminum teh hijau. Pengambilan kismis pada kadar 21 g sehari pula dapat meningkatkan antioksidan darah sehingga 8%.

8. Kismis juga tinggi khasiat. Memandangkan kismis mempunyai indeks glisemik (GI) antara 55-69, pesakit diabetis tidak boleh memakan kismis secara berlebihan. Walaubagaimanapun terdapat kajian menunjukkan kismis membantu kurangkan risiko diabetes jika diambil mengikut kadar yang betul (sila rujuk posting sebelum ini).

9. Kajian ke atas tikus mendapati buah prun kering boleh merendahkan lemak dalam arteri jantung. Buah prun juga bantu kesihatan tulang di kalangan pengidap osteoporosis. Ia bertindak dengan meningkatkan kepadatan tulang dan membantu pembentukan tulang.

10. Selain memberikan sumber fiber yang tinggi, kurma pula membantu mengawal kolesterol dengan seterusnya memperbaiki profil lemak dalam darah.

11. Buah ‘cranberry’ kering juga boleh merendahkan lemak dalam darah dan boleh kurangkan risiko jangkitan saluran kencing. Terdapat juga laporan menunjukkan buah ‘cranberry’ boleh kawal gula dan lemak dalam darah dan bantu masalah buah pinggang.

12. Walaupun kebanyakan buah-buahan kering lebih tinggi khasiat antioksidan berbanding buah segar, kandungan potassium dalam buah-buahan kering juga tinggi. Contohnya, kandungan potassium dalam buah aprikot kering adalah yang tertinggi, diikuti dengan peach, kismis, plum atau prunes dan kurma.

13. Kandungan potassium bagus untuk pesakit darah tinggi tapi tidak sesuai untuk sesiapa yang ada masalah buah pinggang.


Awet Muda, Minum Susu Bersama Bawang Putih. Ni Perkongsian Dari Pengamalnya!

Apabila melihat wanita lain yang lingkungan usianya lebih kurang sama dengan kita, namun terlihat muda tentu membuatkan kita berasa cemburu.

Apalah agaknya rahsia yang diamalkan olehnya? Kalau boleh, ingin juga kita mencuba petua  yang diamalkan.

Maklumlah, wanita dan kecantikan tidak dapat dipisahkan. Kalau boleh biarlah tanda-tanda penuaan dapat dilewatkan sebelum waktunya.

Menyedari hal tersebut, buat anda yang tercari-cari petua awet muda elok kiranya mengamalkan minum air susu yang dicampur dengan bawang putih.

Ini sebagaimana yang diamalkan oleh wanita ini dan disini turut dikongsikan cara penyediaannya. Jom semak.

Ini perkongsiannya.

Sebab ramai yang tanya petua awet muda kan. Orang la kata kakak ni awet muda. Kakak redha je

Ni ha.
Amalkan minum susu bawang putih. Segelas susu, panaskan dengan 3-4 ulas bawang putih yang diketuk sampai bawang tu lembut. Guna api perlahan je. Tambah madu atau gula perang sikit. Minum suam-suam. Bawang tu boleh kunyah kalau suka.
Silalah cuba, rasa dia sedap je.

Bukan setakat awet muda, badan pun rasa ringan.

Takmolah claim lebih-lebih, nanti jadi overclaim pulak. Cuba dulu, baru tau

Ekstra Info
Susu – guna susu segar, susu penuh krim atau susu rendah lemak.
Janganlah guna susu tepung atau susu pekat manis.

.

Amalkan setiap hari, pagi atau malam. Kalau rajin pagi dan malam pun boleh. Biasanya terbabas jugaklah sehari dua. Tak apa je.


Tak Perlu Beza Anak Hitam Anak Putih! Boleh Calar Emosi Anak, Henti Kritik Fizikal Mereka

Dah menjadi satu kebiasaan, apa yang kita tengok di sekeliling kita, pasti kita akan menilai dan mengkritik. Betul tak?

Ah min ni, mana ada, saya tak!

Aipp jangan tipu! Pasti akan ada punya habit tu, cuma secara nyata atau tidak je. Kan? Kalau tak cakap dalam hati, mesti akan dijadikan topik bualan tiba-tiba bersama rakan sebelah. Kalau tak, manakan muncul tittle ‘makcik bawang kan’?!

Tak menjadi masalah kalau nak bercakap sebagai peringatan sesama sendiri atau tujuan baik, tapi menjadi buruknya bila makcik bawang ni pantang lihat, mulut main lepas je bercakap dah macam buat popcorn kejadiannya, pop pop pop!

Menjadi lagi buruk, bila hujah-hujah yang nak disampaikan tu dikritiknya depan-depan orang berkenaan atau ahli keluarga/teman rapat orang tu. Itu baru depan-depan, belum lagi dibelakangnya, dijaja satu kawasan. Tak ke malu mangsa kritik tu!

Lagi satu, kalau kritikan tu diberikan untuk orang dewasa masih boleh terima, sekali dibidasnya makcik bawang tu, terus terduduk dibuatnya! Tapi kalau terjadi pada kanak-kanak, tak ke mereka telah meragut emosi dan menyebabkan mereka rendah diri?

Ia mungkin telah menjadi sebahagian dari budaya masyarakat setempat. Tidak sah kunjungan jika makcik- makcik tidak memberi ulasan dan kritikan mengenai penampilan fizikal kanak kanak.

Apa yang menyedihkan, ada kanak kanak yang dibandingkan penampilan dikalangan sepupu dan adik beradik sendiri. Selalunya, yang berkulit gelap dan berbadan gempal sering menjadi bahan ejekan dan bahan gurauan.

Kini, anak lelaki dan perempuan tidak terkecuali. Kedua duanya menjadi perhatian. Bagi anda, ia mungkin sesuatu yang melucukan, namun hakikatnya ia memberi satu tamparan emosi kepada mereka.

Ia menyebabkan kanak kanak hilang keyakinan diri dan boleh akibatkan mereka lebih inferior berbanding rakan sebaya.

Hentikan tabiat ini. Hentikan mengkritik penampilan fizikal kanak kanak. Jangan robohkan keyakinan diri mereka. Sesungguhnya nilai diri seseorang lebih besar dari penampilan luaran sahaja.


Ini Yang Mak-Mak Kena Tahu, 7 Kegunaan Soda Bikarbonar Untuk Bantu Kerja Rumah Jadi Mudah Dan Cepat!

Dalam tempoh total lockdown ni sudah tentu ada antara kita bekerja dari rumah. Jika ada luang masa itu boleh lah kemas rumah. Tak perlu tunggu hujung minggu untuk lakukan semua itu.

Tetapi tentu tercari-cari cara yang mudah dan simple untuk menguruskan rumah dengan cepat. Apa kata cuba cara alternatif yang mudah diperoleh dari kabinet dapur rumah anda, iaitu soda penaik (baking soda) dan cuka sebagai penganti kepada produk cucian siap diguna pakai.

Mungkin ramai yang belum tahu, soda bikarbonat mempunyai pelbagai kegunaan untuk melancarkan kerja rumah. Ia boleh menjadi bahan alternatif untuk produk-produk sedia ada dengan memberi kesan yang lebih kurang sama. Yang penting mudah didapati dan harganya juga murah.

Jom kita tengok 7 kegunaan soda bikarbonat yang patut mak-mak wajib tahu. Tak rugi mencuba, lepas nie dah mudah la kerja rumah anda.

1. Bahan Pencuci Dapur

Soda bikarbonat boleh menjadi bahan pencuci yang efektif. Anda letakkan sedikit serbuk ini ke atas span atau kain basah untuk membersihkan mikrowave, peti sejuk, dan peti sejuk beku.

Selain itu ia sesuai dicampurkan dengan sabun untuk membuang kotoran gris, air teh, air kopi dan kotoran makanan pada kuali/periuk dan mencuci buah-buahan dan sayur-sayuran dan periuk.

2. Bahan Pencuci Pakaian

Soda bikarbonat boleh membantu proses pencucian pakaian anda menjadi lebih mudah dengan melarutkannya ke dalam air atau tabur serbuk ini di atas pakaian atau di dalam mesin basuh.

Ia akan membantu melembutkan pakaian dan menyah bau pakaian. Dalam masa yang sama, ia boleh membantu membuang kotoran kuning, gris dan dakwat yang biasa ada pada bahagian tertentu pakaian seperti kolar, pergelangan tangan baju, dan pakaian dalam.

Jika anda rasa tak power lagi pencuci dan peluntur yang digunakan, anda boleh meningkatkan kuasanya dengan menambah soda bikarbonat semasa proses bilasan.

3.3. Bahan Pencuci Tandas

Ya, buat kali ketiganya, soda bikarbonat sesuai digunakan sebagai bahan pencuci tandas. Ada beberapa cara untuk anda mengaplikasikannya. Antaranya ialah dengan membancuhnya di dalam botol spray. Kemudian semburkan ia pada langsir mandian dan dinding untuk menyah kulat.<

Anda juga boleh bancuh serbuk soda bikarbonat di dalam baldi yang penuh dengan air dan jirus ke dalam paip untuk menanggalkan kotoran degil dalam paip yang menyempitkan laluannya. Anda juga boleh menggunakannya untuk menyah kumah pada lantai tandas dan bilik air.

4. Pengilat Barang Berharga
Anda boleh membersihkan barang kemas, barangan perak dan aksesori besi, pinggan mangkuk dan kristal sehingga ia berkilat dengan bantuan serbuk soda bikarbonat.

5. Penyah Dakwat

Anda boleh menanggalkan kotoran krayon, dakwat dan pen dakwat kekal (permanent marker) pada pakaian dan tangan.

6. Penyah Bau Busuk

Soda bikarbonat juga berkuasa menyah bau dengan meneutralkan semula bau-bauan persekitaran dan barang. Anda letakkan sedikit serbuk ini ke atas kain basah atau tinggalkan ia di dalam cawan.

Ia boleh digunakan di dapur dengan menyah bau dan kuman pada papan pemotong, menyah bau masakan di dapur, menyah bau busuk daripada tong sampah dan menyah bau tangan selepas lakukan sesuatu yang berbau kuat seperti menyiang ikan. Selain itu, ia boleh menyah bau kasut, menyah bau tilam dan menyah bau urin binatang seperti kucing dan anjing.

7. Penyah Serangga

Masukkan serbuk soda bikarbonat dan sedikit serbuk gula halus. Gaulkan sekata. Anda boleh letak campuran ini pada laluan serangga seperti semut, dan lipas untuk menyahnya.

Semoga bermanfaat.

Sumber: semuanyajdt.com


Jaga Wajah Dengan Kentang! Ibu Dah Patut Share Dengan Anak Meningkat Remaja!

Mungkin ada di antara kita yang suka beranggapan bahawa melihat perempuan cantik sahaja mesti terus cakap pakai produk hebat. Tak pun berperasangka,  itu mesti gunakan teknologi terkini seperti pembedahan plastik untuk memiliki kulit wajah sempurna.

Tapi jangan tidak percaya,  dengan menggunakan bahan-bahan semulajadi juga anda mampu mendapatkan kulit wajah yang bersih dan cantik.

Ini antara petua dan yang sering diamalkan oleh Norafiza Mahmud dan telah dimuat naik di akaun fbnya untuk dimanfaatkan bersama.

Ini perkongsiannya.

Memandangkan aku ni bukan jenis suka make up tebal 1 inci. Jadi aku buat solution sendiri untuk dapatkan kulit yang cantik dan bebas segala jerawat, jeragat, gelap bawah mata, kedut-kedut.

Dalam satu mask ni sahaja, semua ada.

BRIGHTENING MASK SCRUB

1 biji Kentang ( rebus dan lenyek )
1 sudu yogurt asli
½ perahan lemon
1 sudu baking soda
2 sudu tepung ubi ( agent pemekat )

Cara-cara:

1. Lenyek kentang yang telah direbus dan dibuangkan kulit hingga lumat.

2. Masukkan semua bahan lain dan gaul rata.

3. Sedia untuk digunakan di wajah. Ratakan di muka dan biarkan 15 hingga 20 minit.  Kemudian mask akan kering dan gosokkan seperti scrub.

Selalu bila kulit dah nampak kusam memang ini makanan dia. Paling cantik bila cik oya nak make up. Kesannya, make up akan nampak segar.

Magicnya!

Bila cik oya pegang muka rasa macam berminyak. Bila tanya orang yang melihat dia cakap flawless.

Benda ni nak kena rajin tau. Seminggu kurang-kurang sekali. Tapi bergantung kepada kulit masing-masing.

Pesanan  untuk kulit yang sensitif, cuba dahulu di bahagian bawah pipi sebelah kiri atau kanan. Sesetengah kulit tidak sesuai dengan baking soda atau lemon. Jadi, pilih antara satu.

sumber : Norafiza Mahmud


Beri Bunga, Gelang Emas Buat Ibu. Cara MK Santuni Orang Tuanya Bikin Sebak Warganet!

Dengan sekali lafaz, penyanyi MK K-Clique telahpun sah bergelar suami kepada Siti Hajaar Datuk Sri Dr Syeikh Nordin pagi tadi dalam sebuah majlis yang dihadiri oleh ahli keluarga kedua-dua belah pihak di Masjid Jami’il Huda, Ampang.

Pada majlis itu, MK atau nama sebenarnya Muhammad Hairi Amin Hamdan, memberikan mas kahwin sebanyak RM302 dan seutas gelang tangan manakala wang hantaran dirahsiakan. Malah, akuinya persiapan pernikahan hanya dilakukan dalam masa dua minggu sahaja kerana mahu menyelesaikan perkara wajib dahulu.

Dalam pelbagai momen menarik sepanjang majlis pernikahan tersebut, salah satu yang menjadi perhatian orang ramai adalah ketika MK menyantuni ibu dan bapanya.

Tular sebuah video yang dimuat naik oleh peminatnya di laman Tiktok ketika MK memberi kejutan kepada ibunya. Dalam video tersebut, dapat dilihat penyanyi tersebut memeluk dan memberikan bunga serta gelang tangan kepada ibu sebagai kejutan selepas dia bergelar suami.

Malah, bukan itu sahaja, video usai selamat diijab kabul yang kelihatan MK bangun dan salam ayah serta ibunya juga telah mencetuskan sebak dalam kalangan peminatnya.

Meninjau di ruangan komen, rata-rata memuji tindakan MK yang memuliakan ibu bapa tersayang. Malah, ada yang mengatakan betapa beruntungnya isteri kerana tahu bagaimana dia memuliakan seorang wanita melihat daripada layanan sewaktu mereka bersama ibu dan keluarga.

Terdahulu, MK telah mengikat tali pertunangan dengan Siti Hajaar pada 7 Mei 2023 dan diadakan secara tertutup.

Mereka mengakui telah empat tahun berkenalan dan mengambil keputusan untuk mendirikan rumah tangga selepas masing-masing mengakui selesa bersama.

Sebelum ini, video MK hadir ke kurus perkahwinan telah tular apabila dia diminta untuk memberi contoh lafaz akan nikah oleh penceramah.

Sumber: TikTok hairiwhuut3


Bantuan Wang Tunai ‘One Off’ Diperluas, Pelajar Tingkatan Enam Serta Diploma & Setara Nikmati Bantuan RM200

Kerajaan mengumumkan bantuan wang tunai ‘one-off’ RM200 untuk pelajar institut pengajian tinggi (IPT) akan diperluaskan kepada pelajar tingkatan enam, diploma dan yang setara, termasuk di institusi di bawah Kementerian Sumber Manusia, Kementerian Belia dan Sukan serta MARA.

Menteri Kewangan, Datuk Seri Tengku Zafrul Abdul Aziz, berkata pembayaran itu akan dilakukan hujung bulan ini.

Beliau berkata, sebelum ini kerajaan mengumumkan pemberian bantuan itu kepada setiap pelajar sepenuh masa IPT meliputi pelajar matrikulasi, Kolej Komuniti, Politeknik serta Institusi Pengajian Tinggi Awam dan Swasta (IPTA/IPTS) di bawah Kementerian Pengajian Tinggi.

“Bagaimanapun Kementerian Kewangan dengan sukacitanya memaklumkan bahawa bantuan itu diperluaskan dengan peruntukan dinaikkan daripada RM270 juta kepada RM300 juta untuk memanfaatkan lebih kurang 1.5 juta pelajar.

“Kementerian yang terbabit akan mempercepatkan jadual bayaran kepada pelajar IPT yang layak dari Mei kepada hujung April,” katanya.

Tengku Zafrul berkata, kerajaan berharap bantuan ini dapat meringankan beban dihadapi pelajar IPT dalam tempoh Perintah Kawalan Pergerakan (PKP).

“Semoga mereka terus sabar dan gigih dalam perjalanan menuntut ilmu dan menimba kemahiran,” katanya.

Sebelum ini, Perdana Menteri, Tan Sri Muhyiddin Yassin, mengumumkan bantuan RM200 kepada pelajar IPT sebagai usaha meringankan beban yang dihadapi akibat penularan pandemik COVID-19.


“Benda Rosak Boleh Dibaiki & Dibeli, Nyawa Hilang Tiada Galang Gantinya.” Bayi Selamat Dalam Kemalangan Walaupun Kereta Terbalik, Ibu Ini Luah Rasa Syukur

Berpantang maut sebelum ajal, demikian yang boleh diungkapkan dengan keluarga ini apabila terselamat dalam satu kemalangan. Kereta yang sekeluarga ini terbalik namun mujurlah anak kecil diletakkan di dalam car seat.

Kuasa Allah mengatasi segalanya! Meme Umaida Taib dan suaminya Akmal Borhanudin serta seorang cahaya mata mereka, Asytar Rizki terselamat daripada musibah itu.

HEBATNYA PERCATURAN ALLAH SWT.

Assalamualaikum semua sanak saudara dan rakan taulan. Keluarga kecil saya baru mengalami kemalangan yang tragis pada 12.00pm semalam 12 August 2019. Alhamdulillah ajaibnya kuasa Allah, kami bertiga tidak mengalami apa-apa kecederaan langsung terutama anak kami yang berusia 4 bulan. Kalau tengok pada gambar kereta semua ingat kami cedera teruk.

PENTINGNYA CAR SEAT

Asytar memang tidur sepanjang perjalanan semalam. Lepas kejadian kereta terbalik suasana sunyi sepi. Dalam keadaan terbalik kami mencari menjerit nama Asytar sebab saya tak jumpa car seat. Alhamdulillah selepas beberapa saat kami terdengar tangisan Asytar. Dalam keadaan upside down Asytar berada dalam keadaan buckle up di dalam car seat. Saya baring di bawah Asytar dan cepat-cepat buka buckle nak keluarkan Asytar dari kereta. Dalam keadaan kereta upside down lega bila tengok car seat dan Asytar masih dalam keadaan baik. Suami dapat keluar kereta dahulu dan cepat-cepat ambil Asytar dari saya. Alhamdulillah bersyukur kami sekali lagi Asytar terus berhenti menangis seperti tiada apa yang berlaku.

Kami agak terlambat ajar Asytar duduk dalam car seat sebenarnya. Kadang-kadang memang kesian kalau dia menangis taknak duduk car seat tapi kami keringkan hati biarkan dia menangis dalam carseat. Alhamdulillah sekarang he get used to it. Lepas apa yang terjadi depan mata sendiri saya nak memberi kesedaran supaya parents luar sana especially orang-orang yang rapat dengan saya, kalau anda sayangkan anak-anak anda saya merayu tolonglah didik anak anda duduk dalam car seat seawal usianya baru lahir. Tiada siapa tahu apa yang akan terjadi dalam hidup kita. So kita kena take extra precaution before kita menyesal di kemudian hari. Kereta boleh beli, nyawa anak tiada gantinya.

Alhamdulillah Asytar sangat active lepas kejadian sampai hari ni. Hari ni kami bawa dia pergi clinic dan specialist. Alhamdulillah tiada tanda2 serius terjadi dekat Asytar. Mungkin Allah tu lindung Asytar yang tidak berdosa, dengan ibu dan ayah Allah lindung sekali untuk terus menjaga Asytar sehingga akhir hayat kami. Setiap kali solat saya tak pernah fail minta supaya Allah sentiasa lindungi Asytar Rizqi Akmal supaya sentiasa dibawah lindungan dan rahmat Allah SWT. Gambar ketiga adalah gambar Asytar duduk dalam car seat yang sama pada hari ini. Car seat masih dalam keadaan baik setelah apa yang terjadi semalam.

ALLAH MAHA BESAR, MAHA MELINDUNGI

Hebatnya kuasa Allah bila Allah hantar orang yang betul-betul ikhlas menolong kami. Cuma satu je kami ralat. Kami tak sempat berterima kasih pada keluarga yang menolong kami semalam. Abang dan kakak tu berserta keluarga melalui jalan yang sama untuk pulang ke Ipoh. Abang tu yang menyambut Asytar dari suami saya terus dia beri pada isteri dia. Dalam kami masih kusut, kakak tu jaga Asytar selama 2 jam macam anak dia sendiri walaupun bersempit-sempit dengan anak-anak dia dalam kereta. Kami terhutang budi dan nyawa pada keluarga tersebut.

Kalaulah abang dengan kakak tu tak ada tak tau lah Asytar macam mana tengah panas sementara menunggu keluarga saya datang beri bantuan. Ya Allah ikhlasnya keluarga tu sampai sanggup tunggu berjam-jam padahal perjalanan mereka masih jauh lagi. Disebabkan trauma dan kelam kabut semalam kami tak sempat nak minta contact number pada abang dan kakak tu. Gambar keempat tu kakak tu tengah dukung Asytar dengan anak kecil dia sekali. Video yang kelima agak blur tapi ada nampak sipi2 kereta dan abang yang tolong kami tu. Dengan kuasa viral, kalaulah abang dan kakak tu baca post kami ini, mintak tolong contact saya di nombor 0122628220 dan suami 0126410243.

“Benda yang rosak boleh dibaiki dan dibeli, nyawa yang hilang tiada galang gantinya.”


Isteri Demam Teruk Achey Bagi Penawar Paling Sweet Pada Isteri

Bagi kaum isteri yan demam, bukan makan ubat semata untuk kembali sembuh. Apa yang diharapkan kepada suami tersayang adalah mengambil berat atau paling sweet menghiburkan hati isteri.  Begitulah yang dilakukan oleh pelawak, Achey Bocey kepada isteri tercinta, Nor Hasanah Yahaya. Sweet sangat!

Menerusi Instagram, Achey memuat naik video yang memaparkan gelagat lucunya bagi menghiburkan isterinya yang sedang demam. Telatah Achey mendapat komen dari netizen yang berpendapat gelagat Achey kongsikan video itu kepada umum dikatakan sangat menghiburkan dan melucukan. Memang betulah pasangan ni happy go lucky!

Antara kata-kata netizen ialah “pasangan loving couple + gila2 + selamber jer + funny”, “Aku tengah sedih pun gelak tengok video ni” , “Aku tengah sedih pun gelak tengok video ni , thank you sebab hiburkan” dan “hahahhahaha,terhibur aku tgok. sporthing btoi laki bini ni”

Bestnya kan suami lucu macam ni. Memang demam terus jadi baik. Selain hiburkan isteri ketika demam, berikut tip bagaimana nak happykan isteri ketika demam. Jom kita hadam jap. Encik Suami sila baca ye

4 TIP SUAMI KENA BUAT BILA ISTERI DEMAM

1.Urut  isteri

Sentuhan kepada isteri akan memberikan aura postifnya. Gunakanlah masa ini untuk mengurut pasangan anda. Perhatian daripada suami ini akan membuatkan isteri rasa dirintya dihargai dan disayangi suami walaupun semasa dirinya sakit.

Mengemas rumah, memasak, memandikan anak, membasuh pinggan adalah antara perkara yang anda boleh buat ketika isteri demam.  Biarlah isteri rehat.

Ketika duduk di sebelahnya, bersembanglah dengan isteri. Banyakkan berbual tentang topik yang menarik dengannya.

Dalam setiap tadahan doa anda selepas solat, jangan lupa untuk diselitkan nama isteri. Titipkan buatnya doa yang indah-indah termasuk doakan diberikan kesihatan yang baik untuk isteri.  Mintalah pada Tuhan semoga isteri anda akan terus menjadi penyejuk mata, penenang hati, dan penguat iman anda.

Sumber: Istagram acheykintangkintung


Minum Minuman Masam Boleh Pecahkan Lemak Atau Turunkan Kolesterol? Dr Ini Jelaskan Sebabnya.

Setiap insan baik lelaki atau perempuan ingin kelihatan cantik,kemas,bergaya dan sebagainya.

Salah satu masalah yang sering dihadapi adalah berat badan. Oleh itu, mereka sanggup mengambil makanan tambahan atau minuman masam untuk mendapat berat yang ideal.

Namun tahukah anda cara ini tidak dapat membantu mencapai impian begitu.

Sebagaimana perkongsian Dr Erna Nadia yang mempunyai padangan mengenai hal ini bahawa dengan mengamalkan hidup sihat mampu membantu tubuh badan menjadi sihat. Bukan hanya mengamalkan minuman masam seperti limau dan lemon.

Ikuti perkongsian ini.

Adakah dengan minum minuman masam seperti air lemon/ air limau atau apa sahaja yang ada unsur masam boleh memecahkan lemak atau turunkan kolesterol?

Jawapannya: Tidak.

Jadi, bagaimana nak pecahkan lemak dan turunkan kolesterol?
Jawapannya: Kena jaga makan dan bersenam.

Tidak ada produk yang boleh pecahkan lemak dan turunkan kolesterol melainkan jika perlu makan ubat.

Begini caranya

Tak perlu bazir untuk sesuatu yang tidak perlu ya.
Nak pecahkan lemak, perlu bersenam dan makan makanan sihat. Nak turunkan paras kolesterol jahat, perlu jaga makan dan kurangkan makanan tinggi lemak terutamanya makanan yang tinggi lemak tepu seperti lemak haiwan ( biasanya yang berdaging merah, makanan laut).

Apakah tanda tanda kolesterol tinggi?

Selalu kebas kaki/tangan
Selalu sakit kepala
Selalu rasa badan tak selesa
Kadangkala rasa seperti sakit dada
Ada tompok kuning di kulit sekitar mata/kening
Mudah berasa letih

Bagaimana nak periksa?
Boleh ke mana mana klinik/hospital/lab untuk pengambilan darah. Puasa dahulu ya, meaning that malam sebelum pergi buat test tu, lepas pukul 10 malam, tak perlu makan apa apa dah, air masak boleh minum, pagi tu boleh terus pergi periksa darah.
InshaAllah kita semua boleh sihat dan comel🤙🏻
Dr. Erna Nadia
Kita adalah apa yang kita makan. Gitu.


“15 Tahun Ibu Kahwin, Tak Pernah Tengok Dia Menangis.” Sebak Baca Perkongsian Isteri Ini Bila Lihat Suami Menangis Kematian Kucing

Aladdin kami dh pergi selama-lamanya. Tak ade sakit even luka pun. Dia memang degil suka provoke kawan-kawan lain dalam bilik bawah. Dia panjat tingkap atas sekali. Di takdirkan Luis terlepas dari cage. Maka bergaduh seekor kat luar, seeko kat dalam. Ayah pun tak de..ibu smpai-sampai,  ibu jerit Aladdin. Ibu nampak Luis dekat sebelah. Aladdin dah terkulai kepala  tapi meowww kali terakhir tengok ibu sebelum kaku keras.

Ibu call ayah untuk balik. 15 tahun  ibu kawin tak pernah tengok dia menangs. Tapi kerana seekor kucing teresak-esak menangis. Dan menggigil. Tak leh buat keje lain. Aladdin terima kasih kerana menyayangi dan disayangi. Terima kasih kerana bagi kekuatan untuk kami teruskan katsumi bila mana hampir mengalah kadang-kadang.

Buka pintu ada Aladdin. Tengok tv ada Aladdin. Pergi dapur ada Aladdin. Naik tangga ada Aladdin. Dan sekarang macam mana nak tengok setiap sudut tanpa Aladdin? Ayah kata ‘din ayah dh letak din main kat luar. Din tak payah tengok burung lagi. Nanti burung datang dekat Din ye sayang. Din tunggu kami kat sana. Dan mangkuk kibbles tu hanya Aladdin punya.. Mika pun akan dimandulkan lps ni.. Kerana Aladdin dah tak de. Seandainya  tak de iman mungkin gila jadi nya.. Mujur hati ni kuat ‘setiap yang hidup pasti mati’.. Sakitnya sebuah kehilangan.

Sungguh jauh dikau pergi. Berpisah untuk selamanya… Kalau la boleh kosongkan memory nih.. Kucing… Kucing.. Kenapa kau beri kesan paling hebat dlm hidup ni . Kenapa? Ada ramai lagi yang sedang menggesel kaki skrg ni.. Tapi kenapa geselan dr kau jgk yg dirindu?? Kenapa Aladdin? Hari ni ayah dah melangkah keluar menjemput rezeki.. Dan ibu duduk kat tangga tempat Aladdin baring… Rindunya Din..

KENANGAN BERSAMA ALADDIN

Ibu nak puaskan jiwa dgn trus upload kenangan bersama aladdin.. Skjap je.. Nnt berakhir dh rasa ni smpai dia tersimpan sndiri.. Hehe.. Jgn kata x redha tau.. Hya secebis memori.. Nampak mcm mana x syg dia? Haha mmg ayah dia je suka cium2 bdk2 dlm umah ni.. Aladdin mmg slalu laa kene gomol sbb dia x lari.. Cici mika x suka sgt.. Hehe.. Sam terlebih suka haha.. Aladdin plak dia dtg sndiri.. Skrg kita cium yg lain ye syg.. Kita cium gamba din je.. Budak bolat ni kita simpan dlm hati je okay.. We ? u din.. #ceritakucingkatsumi #aladdinalwaysinourheart #aladdininmemory

Ibu nak puaskan jiwa dgn trus upload kenangan bersama Aladdin. Sekejap je.. Nanti berakhir dah rasa ni sampai dia tersimpan sndiri.. Hehe.. Jangan kata tak redha tau.. Hanya secebis memori.. Nampak macam mana tak sayang dia? Haha memang ayah dia je suka cium-cium budak-budak dalam rumah ni. Aladdin memang selalu laa kene gomol sebab dia tak lari. Cici Mika suka sangat.. Hehe.. Sam terlebih suka haha. Aladdin pulak dia datang sndiri.. Sekarang kita cium yang lain ye sayang.. Kita cium gamba din je. Budak bolat ni kita simpan dalam hati je okay. We love u din.

RINDU BUDAK DEBAB

Dalam reramai anak2 kita.. Mesti akan ada yg bijak sgt kalahkan jiwa kita kan? Kan?.. Hihi.. Inilah aladdin.. Kt mana kita rehat2 dia akan dtg selembut2nya jatuhkan badan dia.. Baring sblh kita lah.. Ekor kt muka kita laa hehehe.. Rindu laaa awak budak debab weh.. Ibu mcm nmpk je din duduk kat tangga.. Tapi skrg ibu dh kuat sayang.. Sama-samalah kita jaga kebajikan anak-anak bulus kita tau. Bukan stakat anak bulus kita tapi semua meow-meow kat luar sana ye acik2.. We ❤ u syg


Sticker Jadual Ini Elak Tertinggal Buku Teks Sekolah Anak. Memang Sistematik Dan Mudah!

Minggu depan bermulah persekolahan buat anak-anak setelah sekian lama bercuti. Pastinya ibu-ibu pun ligat sekali untuk memastikan keperluan anak disediakan dengan lengkap termasuk gosok baju dan alatan persekolah. Malah kebanyakan buku teks sekolah juga perlu dibalut bagi memastikan kemas dan tidak terkoyak.

Namun, perkara yang paling penting adalah penyusunan buku teks supaya tidak tertinggal. Bagi mereka yang anak baru memasuki darjah satu pastinya memerlukan ibu bapa menyusun buku mengikut jadual. Bagaimanapun, ada juga kes tertinggal buku teks walaupun hari-hari anda menyusun buku. Mahu kelam kabut juga kan.

Kebanyakan kaum ibu yang mempunyai anak-anak yang baru memasuki alam persekolahan pasti ada mengalami situasi begini setiap hari:

“Mana buku subjek Matematik, Bahasa Malaysia? Buku latihan yang satu lagi tu mana?”

Di sini saya nak berkongsi tips cara pengurusan yang sistematik, baik untuk anak-anak dan baik untuk ibu bapa. Ye la, dapat elak penyakit darah tinggi kan?

Setiap buku matapelajaran akan dimasukkan ke dalam satu fail khas untuk semua subjek.

Ini Caranya:

Nak Elak Tertinggal Buku Sekolah

Tujuannya untuk elak kes terlupa buku teks, buku latihan atau nota. Untuk nampak lebih kemas, saya tampalkan “sticker” jadual di bahagian tepi. Biasa la perempuan kan, takkan pandai make-up muka sendiri je nak nampak cantik. Hehe.

Cara ini akan memudahkan anak saya, Armand Hadeef Hafizul Hakim mengemas sendiri buku-buku di sekolah di rak buku selepas di gunakan.

Kalau ada buku tidak ada dalam fail, dia akan cari kerana mungkin ada kawan-kawan terambil buku di kelas. Impaknya, tidak ada masalah kehilangan atau tertinggal buku di sekolah.

Mudah Semak kerja sekolah anak

Setiap kali balik sekolah, saya akan buka fail dan semak ada kerja rumah atau tidak. Ataupun kalau cikgu subjek ada beri notis, mudah untuk saya tahu aktiviti yang dijadualkan.

Selain sistematik, ia juga mengelak buku anak saya daripada basah. Biasalah budak darjah 1. Kadang-kadang air tertumpah di dalam beg atau apabila terkena hujan, buku tidak basah.

Kos bajet
Harga fail ni murah je. Saya beli di kedai “SuperSave” dan Mr. DIY. Anak lelaki saya ni awal dah warning, tak nak ada gambar kartun Frozen. Pandai pula ada rasa malu. Hehe.

Kos Fail: RM1.99
Kos Sticker (ada 60 keping): RM5.00

Kepada ibu bapa, semoga bermanfaat. Beritahu pasangan, mana tahu cara ni dapat bantu kalian kurangkan masalah kena hantar buku ke sekolah sebab terlupa. Tolong share ye, terima kasih!


“Kurang Duit Boleh Cari, Kurang Masa Tak Boleh Beli.” Hargai Isteri, Barulah Rumahtangga Makin Sweet. Deep Perkongsian Suami Ini.

Tahu tak apa yang berkurangan selepas seseorang lelaki dan perempuan tu berkahwin?

Lelaki – kekurangan duit. Tanggungjawab semakin besar. Nak sara anak orang dan anak sendiri.

Bil-bil bertambah. Dulu sewa bilik, sekarang sewa rumah. Dulu boleh naik kapcai je, sekarang kurang-kurang kena ada kancil nak bawa anak-anak.

Isteri kurang masa berbanding suami

Perempuan – kekurangan masa. Semua masa yang ada dikorbankan untuk suami dan anak-anak.

✔ Dulu tetiap bulan pergi spa dan saloon. Sekarang spa ke mana, saloon ke mana. Terkejar-kejar dengan anak sampai rambut mengerbang kat rumah.

✔ Dulu mandi 30 minit paling cepatlah tu. Sekarang kalau dapat mandi 3 minit tanpa anak gendang pintu da kira nikmat.

✔ Dulu kalau rajin masak. Kalau malas beli je. Sekarang rajin ke malas, sihat ke sakit kena masak. Kalau bukan untuk diri sendiri dan suami, untuk anak-anak yang tak mengerti apa-apa.

✔ Dulu dapat tidur nyenyak tahap beta alpha memalam. Sekarang setakat ada lingkaran gelap bawah mata tu bukti ibu mithali berjaga malam.

✔ Dulu tiap kali keluar baju biru, handbag biru. Baju kuning handbag kuning. Sekarang cuma ada satu beg je – beg diapers.

✔ Dulu balik kerja boleh hang out dengan girlfriends. Sekarang sharp kol5 terus punch balik. Sebab nak amek anak kat pengasuh.

Sampai rumah nak masak pulak. Nak basuh baju. Nak sidai baju. Baju basuh malam tadi yang dah kering nak kena lipat.

Suami dan anak-anak dah terbongkang tidur, dia masih macam lipas kudung buat kerja-kerja rumah.

Nampak tak siapa sebenarnya yang lebih banyak ‘kekurangan’ selepas berkahwin? Kurang duit boleh cari, bro. Kurang masa kau tak boleh beli.

So, hargailah isteri korang. Setakat dia mintak Gucci baru dan pandora seurat untuk nak dekat-dekat raya ni apalah sangat kalau kau usahakan.

Ade Azhar ismail.
Masih cuba☺


Legakan Batuk, Iktiarkan Cara Urutan 3 Titik Di Tangan Macam Lelaki Ni Buat!

Semenjak dua menjak ini boleh dikatakan ramai pula dalam ahli keluarga kita yang terbatuk-batuk akibat tidak sihat. Bila sudah terkena penyakit nan satu ini, umum rasakan bukan mudah untuk sembuh dalam masa sehari dua. Memang makan masa berminggu-minggu malah ada yang hingga berbulan-bulan tidak sembuh sepenuhnya.

Pastinya telah berbotol-botol juga ubat telah dimakan bagi meredakan kegatalan tekak, namun belum jumpa yang serasi. Jadi tidak hairanlah usaha makan ubat seakan tidak berhasil bagi sesetengah orang.

Namun begitu, makan ubat perlu diteruskan dan tidak salah kiranya selain kita makan ubat yang dibekalkan oleh doktor, kita tambah dengan ikhtiar menggunakan teknik urutan yang mudah untuk melegakan rasa batuk yang dialami.

Mungkin ada yang belum mengetahui kaedah ini, namun itulah yang dikongsikan oleh Asyraf Bakar di aplikasi TikTok. Berkongsi ilmu dan teknik untuk hilangkan batuk dengan memberi fokus teknik uratan pada tiga titik penting di bahagian tangan.

Hilanglan Batuk Dengan Urutan 3 Titik

Titik 1 : Antara jari telunjuk dan jari tengah

Titik 2 : Hujung jari manis

Titik 3 : Berdekatan dengan pelipat lengan

Teknik urutan yang mudah ini memerlukan ketiga-tiga titik penting tersebut ditekan selama 2 hingga 3 minit. Lakukan kaedah yang sama di kedua-dua belah tangan anda.

Semoga dengan cara ini menjadi ikhtiar kita untuk melegakan batuk. Apa-apa pun tidak salah mencuba bukan?

Meninjau di ruangan komen rata-rata netizen teruja untuk mencuba tip dan teknik yang dikongsikan olehnya.

Jom saksikan selebriti berkongsi resipi dan momen memasak bersama keluarga tercinta pada 11-17 Julai ini setiap jam 2.30 petang hanya di FB keluargamagazine.


“Hampir 40 Jenazah Saya Hantar Ke Kubur, Tapi Tak Daya Bawa Jenazah Anak Sendiri. Luahan Bapa Ini Meruntun Jiwa. Sebak!

Guru tasmik halaqah al-Quran sekolah tersebut Mohd Sidik Hassan berkata, Allahyarham adalah seorang pelajar yang sangat menghormati guru, disenangi rakan, dan mempunyai ingatan cerdas dalam hafazan al- Quran.
“Allahyarham baru sahaja tamat menghafaz 30 juzuk al-Quran pada 10 Mac lepas. Allahyarham memang pelajar yang bagus, dan senang dibawa berbincang…. bersama-samalah kita semua doakan agar rohnya dicucuri rahmat dan ditempatkan dalam kalangan orang beriman,” katanya ketika dihubungi Bernama di sini.

Khalif Naim bersama dua abangnya, iaitu Umar Iskandar, 21 dan Khairil Firdaus, 17, dikatakan ke sungai itu yang terletak hanya 200 meter dari rumah mereka, kira-kira 6 petang semalam.

Mayat ketiga-tiga beradik itu ditemukan oleh Pasukan Penyelamat Di Air (PPDA) di dasar sungai degan mayat pertama, Umar Iskandar ditemukan 100 meter dari lokasi kejadian pada pukul 9.50 pagi.

Ia disusuli mayat kedua, Khairil Firdaus, pada jarak 150 meter pada pukul 11.36 pagi dan mayat terakhir, Khalif Naim, pula ditemukan pada pukul 12 tengah hari tadi, dengan jarak 170 meter.

Khairil Firdaus ialah pelajar tingkatan lima Sekolah Agama Mahmudiah, Kuala Berang, manakala Umar Iskandar adalah penuntut Universiti Malaya.
Dalam pada itu, Pengarah Jabatan Bomba dan Penyelamat (JBPM) Terengganu Md Hilman Abd Rashid berkata, kes lemas tiga beradik itu adalah kes ke-13 yang berlaku di Terengganu sejak 1 Jan lepas.

“Kebanyakan kes lemas berlaku disebabkan mangsa tidak biasa dengan keadaan persekitaran di lokasi kejadian, sama seperti tiga beradik ini mereka tidak biasa mandi di sini dan banyak kemungkinan yang berlaku (punca lemas), seperti pasir jerlus, lumpur dan sebagainya.

“Saya nasihatkan rakyat Terengganu agar sentiasa berhati-hati apabila pergi ke tempat peranginan seperti sungai dan pantai, peka dengan bahaya yang ada ,kerana kemalangan dan kecederaan boleh berlaku tanpa dijangka,” katanya.

Sumber: BERNAMA


“Adakah Sayang Anak, Boleh Lengahkan Depa Solat? Banyaknya Dosa & Jahilnya Kita Kan?- Perkongsian Aidid Marcello Di Tanah Suci Buat Netizen Sebak.

Aidid Marcello bersama isteri, Norzie Pak Wan Chek serta anak perempuan mereka, Nailina Marcello kini sedang mengerjakan umrah.

Di dalam perkongsiannya sebelum ini, Aidid ada menyatakan akan berkongsi info dan tip sepanjang berada di Tanah Suci itu buat tatapan pengikutnya di laman Instagram.

Namun, satu video dimuat naik Aidid yang berkongsi luahan hatinya tentang cara yang betul dalam mendidik anak-anak untuk solat.

Video tersebut memaparkan seorang bapa meletakkan anaknya di atas lantai yang sejuk sementara mahu menunaikan solat Subuh.

Cara si ayah saya selamba meletakkan anaknya di lantai sejuk, seolah-olah memberi tamparan hebat buat Aidid sekali gus membuka matanya tentang tanggungjawab ibu bapa kepada anak-anak.

“Ramai orang sayangkan anak termasuk saya. Takut nak buat itu ini, tetapi diorang ini sejuk gila lantai ini , relaks ja letak nak solat.

“Sedikit tamparan hebat untuk saya sendiri membuka mata dan kena levelkan balik tahap sayangkan anak itu macam mana?

“Adakah kita sayangkan anak kita… boleh lengahkan depa solat? Banyaknya dosa dan jahilnya kita kan? (Saya dalam kategori ini)

Rata-rata netizen memuji dan cukup kagum melihat video yang dikongsikan oleh Aidid itu. Tak kurang yang bersetuju kerana mereka pernah mengalaminya sendiri.


“Arwah Rancang Bawa Saya Dan Suami Mengerjakan Umrah Lepas Mimpi Duduk Depan Kaabah.” Tapi Dia ‘Pergi’ Dulu.

Belum reda kisah kematian pelakon drama Gerak Khas, Nizen Ayob tempoh hari, persoalan mengenai tarikh 11 Ogos 2018 yang dikatakan cukup bermakna buat dirinya di muat naik oleh Allahyarham meninggalkan tanda tanya dikalangan peminat.

Ada yang membuat spekulasi kononnya allahyarham mahu mendirikan rumah tangga, tetapi rupa-rupanya itu adalah tarikh ulang tahunnya yang ke-34. Perkara tersebut diakui oleh ibunya sendiri.

“Tarikh 11 Ogos bukan tarikh arwah bernikah, sebaliknya itu adalah hari ulang tahunnya ke-34. Arwah tidak mempunyai perancangan untuk berkahwin dalam masa terdekat. Memang dia ada mengakui sudah mempunyai teman wanita tetapi kami belum mengenali siapa wanita berkenaan.

“Sebelum kematiannya, arwah juga tidak putus-putus meminta maaf kepada saya dan ayahnya 10 hari sebelum dibawa ke Hospital Sultanah Aminah (HSA) untuk mendapatkan rawatan. Malah, dia juga merancang untuk membawa saya dan suami mengerjakan umrah selepas dia bermimpi berada di hadapan Kaabah bersama beberapa orang yang tidak dikenalinya.

“Tetapi , saya pujuk dan cakap boleh pergi ke sana apabila sudah sembuh sepenuhnya dan tidak disangka ia sebahagian petanda dia akan pergi meninggalkan kami sekeluarga. Sebenarnya dia mula demam sejak awal Ramadan lalu, namun kembali pulih selepas mendapatkan rawatan di sebuah klinik swasta di Pekan Layang-Layang dan Kuala Lumpur.

Bagaimanapun, keadaan yang sama berulang semula ketika Syawal yang lalu. Disebabkan keadaannya yang semakin teruk dan lemah, kakaknya menyarankan arwah mendapatkan rawatan di HSA sebelum ditahan di wad bagi mendapatkan rawatan sehinggalah dia menghembuskan nafas terakhir,”cerita ibu arwah lagi.

Allahyarham Nizen meninggal dunia disebabkan komplikasi buah pinggang. Al-Fatihah buat arwah dan semoga rohnya dicucuri rahmat.


Candy Homemade Rawatan Alternatif  Penghilang Batuk & Sakit Tekak. Wanita Ini Kongsikan Caranya. Cukup Mudah, Guna 3 Bahan Jer!

Setiap kali anak batuk atau demam , pasti ibu orang yang paling tak senang duduk. Nak-nak lagi kalau anak-anak jenis yang sakit lambat nak sembuh. Kadang kala memakan masa berminggu-minggu.

Kerana itu, ibu sangat alert dan mengawal pemakanan anak-anak terutama makanan junk food seperti gula-gula dan sebagainya. Nak nak lagi anak jenis yang sukar untuk makan ubat. Puas dipujuk dengan pelbagai cara, ada sahaja alasan dan karenah mereka yang tidak mahu makan ubat.

Untuk ibu-ibu yang ada masalah ini, apa kata buat sendiri candy atau gula-gula untuk anak-anak. Istimewanya candy ini bukan sahaja selamat dimakan malah ia membantu melegakan batuk atau sakit tekak yang dialami anak-anak.

Namun, candy ini bukanlah ubat dan anak-anak tetap perlu mendapatkan rawatan doktor jika batuk berterusan dan tidak baik. Candy ini adalah sebagai rawatan alternatif.

Butang baju Melayu aku mana, Pahhh? ?

Ini bukanlah ramuan ubat batuk, cuma sebagai alternatif untuk mengurangkan / melegakan sakit tekak dan batuk ringan. Kena juga jumpa doktor, tau.

Bahan-bahan

Sebiji lemon, ambil jus,
1 sudu kecil serbuk halia,
3 sudu kecil gula perang (dalam gambar sesudu je buat contoh). Boleh gantikan dengan gula putih kalau suka.

cara membuat:


‘Million International’ Ayat Jofliam Untuk Cik Epal! Minta Makan ‘Street Food’ Sempena Birthday

Dah menjadi kebiasaan buat pasangan suami isteri memberi kejutan atau meluahkan bait-bait indah buat yang tersayang terutamanya ketika pada hari-hari penting seperti ulangtahun perkahwinan.

Tidak ketinggalan, suami kepada usahawan dan pempengaruh Cik Epal, Jofliam turut berkongsikan kata-kata indah perihal isterinya di laman Instagram miliknya baru-baru ini.

Malah, bagi yang biasa mengikuti kedua-dua individu ini, pasti mengetahui bahawa Jofliam sememangnya menyanjungi, sentiasa memuji dan menganggap kejayaan kini sebagai menumpang rezeki dari isterinya.

“Selamat ulang tahun kelahiran isteri ku yang tercinta @cikepal06 . Isteri Million International dari semua sisi.

“Seorang yang orang kenal tegas dan kezzah,tapi bila bersama suami berduaan,adalah seorang yang sangat lembut dan manja.Seorang yang berjiwa besar dalam mengimpikan sesuatu dan jenis mengejar impian hingga berjaya.

“Seorang yang setia.Sentiasa menjaga mata nya.Sentiasa meletakkan suami nya di depan dalam apa jua keadaan.Sentiasa disisi suaminya.Sentiasa tersenyum riang dan setiap senyuman membuatkan saya rindu.” tulisnya di bahagian kapsyen perkongsianya.

Malah, Jofliam yang merupakan rakyat Malaysia pertama diiktiraf sebagai cef piza oleh Organisasi Piza Napoli (APN) di Itali, beberapa minggu lalu turut menitip doa buat suri hatinya untuk kekal istiqamah dalam ibadah dan apa yang wanita itu hajati serta berterima kasih sudi menjadikan dirinya sebahagian dalam hidup.

“Sempena ulang tahun kelahiran ini,moga istiqamah dalam mendekatkan diri dengan Allah,sentiasa istiqamah dalam melakukan apa jua ibadah.Sesungguhnya setiap kali turun ke level 2 di waktu dhuha,melihat dirimu diatas sejadah cukup melembutkan dan menggembirakan hati seorang suami.Membuatkan suami mu ingin menjaga mu hingga akhir hayat yang ada.

“Teruskan apa yang sedang diamalkan dan tambahkan apa yang perlu ditambahkan.Kejar lah cita2 yang dihajatkan.

“Semoga cita2 dan hubungan kita,berkekalan hingga ke syurga bersama Han dan Yuki.

“I love u so much sayang.

“Terima kasih sebab sudi menerima diri ini untuk hadir menjadi sebahagian dari diri mu sayang.Sentiasa lah didalam pelukan ku sayang.” tambahnya.

Dalam pada itu, dah menjadi kebiasaan untuk meraikan ulangtahun kelahiran di tempat yang istimewa, namun lain pula bagi Cik Epal hanya meminta suaminya untuk belanja mereka sekeluarga makan makanan ‘street food’ sahaja. Betul-betul lain daripada yang lain kan?!

Apapun, semoga hubungan mereka berkekalan selamanya. InsyaAllah!


Bajet Barang Basah RM200 Sebulan, Begini Cara Wanita Ini Berjimat. Siap Kongsi Petua Lagi, Yang Penting Kena Rajin!

“Kuncinya, kena rajin sebab semuanya kena menggunakan tenaga, kebersihan dan kemasan dalam proses penyimpanan bahan basah dalam peti sejuk beku. tapi apabila ianya siap, kerja memasak anda lebih mudah dan cepat. In sha allah. Yang baik itu datang dari Allah. Yang kurang itu datang dari saya sendirI.

Itu antara tip yang dikongsikan oleh ibu kepada 3 cahaya mata ini. Menurut Siti Khairul Afira Binti Suria, 28 atau mesra dengan panggilan Fieya, dia datang dari keluarga yang susah.

Ibunya berstatus ibu tunggal yang sendirian membesarkan anak-anak bukanlah sesuatu yang mudah. Anak-anak menjadi saksi pengorbanan ibu mereka.

Demi menjimatkan duit, setiap minggu ibunya akan membeli ikan, ayam berdekatan pasar jumaat. Menurut Fieya selain murah, ikan yang dijual juga masih elok dan murah.

“Masa tu boleh beli banyak, jimat belanja dan masa. Cuma masa tu mak banyak beli ikan. daging jarang sekali kami dapat makan. apatah lagi udang, sotong atau ketam. Dapat makan setahun sekali pun bersyukur sangat dah masa tu.

“Peti ais pun kecik, mak biasa beli ikan sardin, ikan kembung, ayam dan sayur-sayur yang murah-murah. Selepas beli, mak akan siang ikan tersebut, basuh elok-elok. Kemudian mak akan bunjut dalam plastik sebab nak jimat ruang dan simpan dalam tempat beku peti ais.

“Jadi, sepanjang tempoh saya berkahwin selama 6 tahun ini, itulah kaedah yang saya buat. Cuma rezeki saya, peti ais lebih besar. Jadi saya lebih suka beli untuk tiga minggu hingga sebulan punya barang basah. Kebetulan di tempat saya Butterworth, penang. Untuk mendapatkan ikan segar dan murah ada banyak tempat. Contohnya di pasar tani Kepala Batas. Pasar Malam Sg Dua. Pasar Bisik.

“Tapi sejak 2 3 tahun ni saya lebih suka berbelanja di Pasar Besar Bukit Mertajam setiap bulan. Sebab disana, saya boleh mendapatkan barang basah pada harga yang lebih murah. Setiap bulan saya hanya peruntukkan RM200 sahaja untuk pelbagai jenis ikan, ayam, daging, udang, sotong dan juga sayur,” ujar ibu kepada tiga cahaya mata Wardah Wardina Haniz, 5 tahun, Aminul Malikullah Haniz 4 Tahun dan Wardhia Safieya Haniz 10 bulan.

Idea sendiri dan tip dari penjual

Idea menyimpan barang basah yang dilakukan anak kelahiran Kuala Kangsar ini pernah tular di media sosial sebelum ini.  Fieya mengakui, itu adalah hasil ideanya sendiri.

“Banyak saya cuba dan lihat hasilnya. Dulu ada jenis ikan yang saya tak pandai cara simpan. Contohnya macam isi ikan tenggiri. Isi ikan pari. Isi ikan merah. Ikan tongkol. Isi ikan yu. Semua jenis ikan ni mudah rosak dengan cepat dan mudah hancur dan hilang manis ikannya. Jadi, saya cuba pelbagai cara akhirnya saya dapat cara dengan lapiskan isi ikan dengan lapisan plastik sebelum menindih isi ikan dengan isi ikan yang lain.

“Ada juga tips yang diberi oleh penjual udang untuk mengekalkan rasa manis udang. Pertama, kalau udang Laut yang warna putih, nak simpan lama, perlu buang kepala dan kulitnya. Simpan dalam bekas atau plastik seal kemudian masukkan air tapis ke dalam bekas berisi isi udang. Tutup kemas dan simpan dalam tempat beku.

“Kalau udang hitam/udang ternak. Jangan buang kulit. Buang bahagian tajam di kepala dan ekor. Kemudian cungkil bahagian hujung e8kor udang untuk keluarkan kotoran ditengah belakang udang tanpa perlu membuang kulit udang. Letak air sehingga memenuhi bekas simpanan. Dan simpan dalam bahagian beku.

“Dengan tips ini biasanya saya boleh simpan udang lebih dari sebulan dalam peti sejuk. Dan masih ada rasa manis udang. Teknik nak mencairkan simpanan beku juga perlu ada. Elakkan merendam barang basah yang sudah beku terus ke dalam air. Kalau mahu cairkan ais dengan cepat bolwh rendam dengan bekasnya sekali dalam air atau keluarkan dari bahagian beku lebih awal. Contohnya, nak masak untuk tengah hari esok. Malam sebelum tidur turunkan bekas bahan basah yang mana ingin dimasak keesokan hari terlebih dahulu.

Buat perbandingan harga

Mengakui dirinya sangat mudah berinteraksi dengan orang, itu antara kelebihan yang membuatkan dia tak malu-malu untuk berbual dengan penjual.

“Jenis saya pula, kalau saya dah biasa beli pada seorang penjual biasanya saya setia pada satu penjual sahaja. Jadi setiap bulan memang saya sudah tahu. Daging beli kat penjual mana yang elok. Ayam beli kat penjual mana yang bersih. Itik penjual mana yang Halal. Bukan apa, bila kita setia. Penjual mula ingat muka kita bila kita membeli.

“Macam saya. Kalau beli apa-apa mesti dapat lebih. Dapat kurang harga. Sebab setia dengan satu penjual. Melainkan kalau dia tak meniaga, atau kualiti barang yang dia jual berubah. Baru saya cari penjual lain. Dalam pasar besar banyak peniaga. Jadi kita kena pandai bandingkan harga. Elakkan ditipu dan buat pilihan yang baik. Tu sebab setiap bulan kalau saya ke pasar besar. Lebih kurang 2 jam saya berada dalam pasar untuk memilih barang basah sahaja,”jelasnya.

Bajet ikut kemampuan

Tambah Fieya lagi, waktu mula-mula kahwin gaji suaminya lebih kurang Rm1+++ je sebulan. ditambah pula dia hanya suri rumah sepenuh masa.

“Jadi kami sangat berjimat cermat ketika berbelanja. semuanya mesti digunakan mengikut bajet yang ditetapkan agar kami mampu membuat simpanan kecemasan untuk keluarga kami. Sekarang anak dah tiga.  Gaji pun sudah tiga kali ganda dari gaji awal perkahwinan tapi kami dah terbiasa peruntukkan RM200 setiap bulan untuk barang basah.

“Ada lebihan gaji buat beberapa tabungan. Contohnya tabungan persekolahan anak-anak, tabung kecemasan jika sakit, dan simpanan kekal untuk misi membeli sesuatu keperluan secara tunai tanpa perlu berhutang.

“Selain itu, dengan cara menyimpan barang basah begini saya sangat kurang tekanan. Sebelum tidur biasanya sudah ada menu untuk dimasak esok. sama ada dicadangkan oleh suami dan anak-anak atau terlintas sendiri dalam kepala hendak masak apa keesokan harinya selepas meneliti barang basah apa yang tinggal dalam peti sejuk.

“Rutin harian saya lebih teratur, tak perlu nak kepasar setiap hari, berasak dengan ramai orang bersama baby kecil saya yang baru 10 bulan. semunya sudah ada tersedia. siap cuci bersih dah. tinggal nak masak dengan penuh kasih sayang sahaja untuk keluarga tercinta. Tambahan pula sekarang saya makin aktif menjual makanan baby secara online dan offline.

“Jadi jadual saya lebih teratur dan lebh mudah menyempurnakan tugas harian saya. yang lebih saya suka setiap barang basah yang disimpan dalam kuantiti yang cukup untuk sekeluarga makan tanpa ada pembasiran. setiap satu bekas barang basah yang saya simpan cukup untuk makan tengah hari dan makan malam kami lima beranak. mudah. kemas. menjimatkan masa. menjimatkankan tenaga dan lebih teratur,” ujar isteri kesayangan Mohamad Zafril Haniz Bin Mohamad Azlan.

Setiap tempat harga tak sama

Selain itu, dia juga rajin berkongsi resepi gambar makanan yang dimasak dan beberapa tips di laman facebooknya Fieya Badar serta Instagram izliyahkitchen_fieyabadar.

“Saya selalu kongsi macam mana kehidupan seharian saya, menu masakan, tips selaian turut mengambil tempahan memasak sekitar Butterworth dan Sungai Dua. Sebenarnya, ketika ini belanja dapur sebenarnya semakin mahal. Macam saya, RM200 itu hanya peruntukan barang basah sebulan.

“Belum termasuk barang kering, beras dan sebagainya. Semua orang sebenarnya mahu berjimat cermat. Bertuahnya saya sebab tinggal di Penang sangat dekat dengan laut. Dulu waktu saya bujang dan tinggal di Kuala Lumpur, biasanya saya dan rakan serumah akan terjah ke pasar pudu awal pagi untuk dpatkan bahan basah dengan harga berpatutan.

“Setiap tempat harganya tak sama. jadi, jika tak boleh mengikut harga seperti yang saya dapat. Gunakanlah teknik menyimpan barang yang pernah saya kongsikan di facebook sebelum ini. sekurang-kurangnya dapat membantu anda menjimatkan masa dan tenaga. Mana yang tak bersetuju dengan cara saya.

“Saya terima dengan fikiran yang terbuka. Ini kerana setiap orang mempunyai cita rasa yang berbeza. Sudah 6 tahun lebih buat perkara yang sama dalam bajet bulanan kami dan rasa dan cara masakan saya masih dipuji anak dan suami tak berubah rasa pun walau disimpan lama.


Solat Tarawih Tahun Ni Di Rumah, Persiapkan Dulu Dengan Ilmu Ni!

Memandangkan pengumuman PKP terus dilanjutkan sehingga awal Ramadan, pastinya kita semua rindukan suasana solat tarawih di masjid.

Namun begitu, pastinya kita juga tidak mahu terlepas peluang untuk menunaikan solat tarawih di rumah bersama keluarga tercinta.

Jadi sebelum tibanya malam 1 Ramadan, jom kita fahami dahulu cara dan bacaan-bacaan dalam solat tarawih terutamanya untuk persiapan menjadi imam sepertimana yang dikongsikan ini.

Terawih Ramadhan 2020M / 1441-1442H 🌙

Memandangkan PKP Covid19 masih berlanjutan sehingga ke bulan puasa maka persiapan awal boleh lah di buat antaranya ialah solat terawih.

Berikut adalah panduan ringkas & lengkap untuk solat terawih di rumah. Para ayah2 atau semua boleh la persiapkan diri lebih awal utk berjemaah dgn ahli keluarga nanti.

Ajak ank2 dan semua ahli keluarga yg berada di dlm rumah utk berjemaah bersama supaya suasana lebih meriah dan penuh berkat. Tiada istilah ponteng para abah2 semua.

Mudah2an menjadi latihan dan bekalan utk kita kelak. Anggaplah peluang ini sekali seumur hidup Allah bagi kepada kita. Semua yg terjadi ada hikmah dan rahmatNYA.

Selamat beramal semua..

* Nota – Surah selepas Al Fatihah tu sunat hukumnya , jika surah yg dicadangkan itu kita tak ingat , boleh ditukar kepada Surah yang kita dah ingat

Bacaan Sebelum Memulakan Solat Tarawih

Niat

Rakaat pertama

Rakaat kedua

Rakaat 3 & 4

Bacaan Selepas Salam

Kemudian baca doa

Rakaat 5 & 6

Bacaan Selepas Salam

Rakaat 7 & 8

Bacaan Selepas Salam

Kemudian tunaikan solat sunat witir.


Balik Kampung Habis Merah-merah Digigit Nyamuk. Tak Nak Berulang, Segera Buat Petua Ni!

Bila balik kampung, mungkin ada yang sering mengalaminya di mana muka merah-merah dek kerana tak tahan dengan gigitan nyamuk. Rasa gatal-gatal tu satu hal, lagi dibimbangkan jika disebabkan seekor nyamuk ada pula yang terkena demam denggi. Itu lagi merisaukan!

Oleh itu, selain kita sering menggunakan bahan penyembur nyamuk untuk hapuskan nyamuk tersebut, ada eloknya gunakan cara atau petua ini yang lebih mesra alam dan tidak membahayakan kesihatan. Nak tahu apa dia, jom semak.

Tip ini telah  dikongsi dalam satu forum di laman sosial caranya hanya menggunakan air dan juga cecair pencuci pinggan.

Berikut adalah langkah yang perlu dilakukan.

1. Letak sedikit air dalam pinggan putih dan tuang beberapa titisan cecair pencuci pinggan (Lemon Fresh Joy / Harimau Kuat).

2. Kemudian, letakkan pinggan berisi cecair ini di luar rumah untuk elak nyamuk masuk. Nyamuk akan berkerumun di situ dan akan mati selepas terkena cecair ini dalam lingkungan tiga meter dari pinggan itu. Letakkan juga di dalam rumah di bahagian dapur atau ruang tamu untuk tujuan yang sama.

3. Berkesan dan jimat kerana hanya menggunakan bahan yang sedia ada dalam rumah. Mungkin agak ‘trivial’, tetapi ia boleh bantu mengawal nyamuk-nyamuk pembawa virus di sekitar rumah anda terutamanya tempat-tempat yang ada wabak denggi.

Selain cara ini, ada satu lagi petua yang berkesan dan mudah untuk disediakan yang dikongsikan oleh Fauziah Samad, iaitu dengan menggunakan limau yang dipotong dua. Kemudian dicucuk dengan cengkih seberapa banyak di atasnya.

Cara ini lebih jimat dan udara di dalam rumah lebih bersih dan selamat dari menggunakan bahan kimia penyembur nyamuk.

Untuk nampak cantik, gunalah kreativiti anda dan bubuh limau tu dalam bekas-bekas comel dan letak di kawasan dalam rumah yang sering jadi tempat persinggahan lalat dan nyamuk.

Manakala jika ingin cara yang berbeza, boleh juga ditumbukkan  beberapa helai daun limau, kemudian letakkan dalam piring/pinggan. Letakkan piring tersebut pada tempat yang banyak nyamuk terutama di tempat yang gelap. Dikatakan juga dapat menghalau nyamuk.


Pikat Selera  Keluarga Dengan Nuttela Pancake. Gerenti Jadi Kegemaran Anak-anak!

Hujung minggu begini  andai tidak ke mana-mana, apa kata habiskan masa bersama keluarga di rumah. Untuk minum petang hari ini, jika belum ada menu sesuai, apa kata cuba resipi ini.

Pancake ini bukan sahaja sedap malah mudah dibuat. Pasti akan menjadi kegemaran anak-anak anda.

Nuttela Pancake

Bahan-bahannya:

(7 keping saiz sederhana)

1 cawan tepung gandum

1 cawan susu fresh milk/low fat

1 biji telur

1 sk baking powder

1 1/2 sb gula

2 sb minyak jagung / majerin

Buah buahan kegemaran anda

1 sudu Madu

Cara membuat:

Sumber : MyResepi


Ibu Bekerja Boleh Kemas Rumah Cara Pantas Dan Tip Top Dengan Cara Ni, Confirm Semua Beres!

Kesibukan bekerja membuatkan ibu bekerja tidak cukup masa untuk mengemas rumah setiap hari. Bila pulang dari pejabat, malamnya adalah masa menguruskan anak-anak dan menyediakan sajian buat makan malam.

Sudahnya di mana masa untuk ibu-ibu mengemas rumah setiap hari. Hujung minggu adalah jawapannya.

Pun begitu jika mengemas rumah secara besar-besaran ketika hujung minggu, mak-mak boleh jadi kepenatan kerana melakukan kerja-kerja sepanjang hari. Sebenarnya ada banyak cara bagi memudahkan kita untuk mengemas rumah dengan lebih pantas dan efisyen.

Tips kemas rumah
Ibu-ibu memang superwoman dan kuat, tapi apa kata kita jimatkan tenaga pada hujung minggu?

1. Basuh pakaian sekurang-kurangnya 2-3 kali seminggu
Elakkan kumpul baju seminggu dan tunggu hujung minggu baru nak basuh baju. Sebaliknya, agak-agak muat 1 mesin basuh boleh terus basuh. Saya sediakan
jadual untuk membasuh baju, iaitu setiap 3 hari dalam seminggu. Seboleh-bolehnya saya elakkan basuh baju pada hari minggu. Waktu saya membasuh baju ialah
hari Selasa dan Jumaat.

Keluarga kami kecil sahaja, jadi boleh lah masuh 2 kali seminggu. Mungkin jika keluarga yang lebih besar perlu basuh lebih kerap atau mungkin perlu basuh
pakaian setiap hari.

Ibu saya memang basuh baju setiap hari semasa beliau masih kerja dulu. Setiap kali balik kerja, beliau akan masak sambil tu mandi dan terus basuh baju.
Sampai sekarang masih tertanya-tanya macammana sambil basuh baju dia boleh agak lauk dah masak.

2. Cara mudah uruskan kain baju
Bila dah basuh baju, tentulah perlu jemur dan lipat kan? Aktiviti mana agaknya yang paling susah dan malas nak buat? Bagi saya lipat baju, dan saya percaya kebanyakan ibu pun macam tu. Biar saja berlonggok, nanti dah tinggi barulah gelabah nak melipat.

Tips paling mudah ialah gunakan penyangkit sewaktu menyidai pakaian. Contohnya pakaian yang perlu digosok seperti kemeja ataupun baju kurung. Jadi, angkat
terus sangkut dalam almari.

Tips kedua untuk melipat baju ialah dengan melipat sambil menonton TV. Ini memang saya paling suka buat, terutamanya rancangan TV yang saya suka
tengoklah. Sedar-sedar cerita habis, baju yang dilipat pun habis.

3. Pandai mengambil peluang
Contohnya, kalau kita nak membasuh baju dan menyapu lantai, kita boleh setkan dulu mesin basuh dan boleh menyapu lantai. Ataupun seperti ibu saya tadi, sambil mandi, basuh baju dan memasak sekaligus. Hebatkan wanita?

4. Membuat kerja ikut arah jam
Maksudnya di sini, kita tetapkan titik permulaan kita untuk kemas rumah. Contohnya bermula dengan dapur, kemudian pusinglah ikut arah jam. Cara ini lebih sistematik dan tiada ruang yang akan tertinggal.

5. Bermula dari atas ke bawah
Mulakan proses mengemas dengan membuang sawang-sawang di siling dan bersihkan habuk yang melekat dikipas terlebih dahulu. Kemudian barulah di sapu lantai.

Jika rumah 2 tingkat pula, eloklah kemas tingkat atas dulu kemudian barulah tingkat bawah. Ibu sibuk dan kerjaya, buat kerja mengikut jadual dan berdisiplin, tak perlu lagi jadi sotong.

6. Sambil mengemop lantai, sambil bersenam
Mengemop lantai tidak perlu dilakukan setiap hari, sebaliknya selang sehari atau seminggu sekali sudah memadai, kecuali memang lantai benar-benar kotor. Sebelum mengemop lantai, habuk dan sampah sarap perlu disingkirkan terlebih dahulu sebaiknya di vakum. Kalau tak sapu sahaja dah memadai.

Untuk mengemop pula, mulakan bahagian tengah kemudian bergerak ke bahagian tepi, dalam gerakan membulat. Teknik ini saya belajar semasa ‘cuci pesakit’ dalam dewan bedah. Kerana kita tahu bahagian tengah tentunya lebih bersih daripada kawasan dekat dinding. Kalau mulakan bahagian tepi dulu, tentulah habuk-habuk akan ditarik ke tempat yang sudah bersih.

Mengemop dan menyapu adalah aktiviti yang paling saya sukai, kerana saya akan pasang muzik kegemaran saya dan gerakkan badan mengikut alunan muzik. Memang
cepat sahaja buat kerja.

7. Gunakan bantuan mesin
Bagi yang berkemampuan, boleh lah gunakan alat-alat bantuan ni. Contohnya gunakan vakum dan robot untuk mengemop lantai. Jadinya, kerja kita akan menjadi lebih ringan dan mudah berbanding menggunakan cara tradisional.

Jadi, siapa kata ibu berkerjaya tidak boleh memiliki rumah yang tersusun dan kemas sentiasa? Asalkan ibu boleh mengamalkan disiplin dan konsisten dengan
kerja.

Selamat mencuba.


‘Dua Hari Tak Tidur, Anak Demam Dan Roadblock’.  Netizen Terkesan Kisah Frontliners Ini.

Sejak perintah PKP dilaksanakan ramai antara kita yang tidak bekerja. Sehingga ada yang melahirkan rasa bosan duduk di rumah. Namun sebaliknya barisan hadapan yang tidak tentu masa bekerja mengendalikan kes jangkitan virus bahaya ini.

Malah ada antara mereka yang tidak cukup tidur. Bila pulang ke rumah pula terpaksa menempuh kawalan pemeriksaan polis. Sedangkan masa amat berharga buat mereka untuk bertugas keesokkannya.

Begitu yang situasi yang dikongsi oleh doktor ini, menerusi FBnya ketika pemeriksaan anggota keselamatan. Beliau berharap diberi kelonggaran untuk melalui laluan fastlane bagi barisan hadapan.

MANA HAK FASTLANE BAGI FRONTLINERS??

Baru harini sempat menulis. Semalam saya memang tak larat.

Kerja selama 36 jam sejak 8pagi ahad sehingga 5 petang isnin memang rutin kami seorang doktor oncall.

Dapat tidur 1-2 jam itu pon dah bersyukur sangat. Ada la tenaga utk bekerja siang hari.
.
Risiko utk dapat covid-19? Memang berisiko. Ada beberapa pesakit mempunyai gejala paru-paru masuk ke wad yg saya jaga. Memang kena pakai full PPE. Lebih baik berjaga-jaga sebelum terkena. Lebih baik overdiagnosed dari misdiagnosed.

.
Sebelum balik, macam biasa, saya ambil stok susu EBM dari freezer masuk dalam beg, tak sabar nak jumpa baby Alim yg berumur 4 bulan. Dapat call dari ibu mertua pulak, Anas Malik yg berumur 2 tahun masih demam, tak selera makan dan ulcer di mulut.
.
Segera saya berharap dapat sampai ke rumah awal. Perjalanan dari HKL ke Shah Alam sahaja sudah memakan masa 45 minit.
.
Sebelum ini saya masih boleh bertahan dengan roadblock yang dibuat sejak PKP dan tempoh masa menunggu pon tidak terlalu lama. Semalam selesai kerja, macam biasa saya akan lalu roadblock. Mata bersinar-sinar melihat ada fastlane yg disediakan pihak polis. Disebabkan baru dapat sticker pelepasan utk lalu fastlane bagi petugas kesihatan dari pengarah HKL jumaat lepas, hari ini saya beranikan diri lalu fastlane.

TAK TAHU ADA PERATURAN BARU

.
Saya menghargai sangat tugas pihak polis dan tentera.

Saya tak tahu kalau mereka ada peraturan baru. Petugas kesihatan tidak dibenarkan lalu fastlane kecuali kereta yg berdaftar/ ambulans. merayu saya pada pihak polis sebab saya oncall, tak cukup tidur dan dah 2 hari tak balik rumah.

.
Saya dah penat sangat. Malam ni belum tentu saya boleh tidur kerana menjaga 2 orang anak yg masih kecil.

Esok saya perlukan tenaga untuk bekerja semula menjaga satu ward medical seorang diri tanpa houseman.

Wad medical di HKL semakin bertambah. Institut paedetrik dah jadi wad medical. Wad bersalin yg lama dah jadi wad medical. Pesakit covid semakin bertambah. Semakin ramai staf dan doktor dikuarantin. Seorang houseman baru dikatakan positif covid.

Tolonglah fahami kami.
Kamikan barisan hadapan. Hanya Allah sahaja tahu kepenatan kami. Ada diantara frontliners yg dah burn out. Ada yg stress kena kuarantin tak dapat jumpa anak.
.
Saya mohon jangan stresskan mental kami dengan roadblock yg tak sepatutnya kami tempuh. Kami keluar rumah bukan saja- saja. Tapi, kami selamatkan nyawa.
.
Harap pihak polis dan tentera buka laluan fastlane utk kami semula. Saya harap sangat.


“Depression Is Real. Sakit Yang Teramat Sangat..” Wanita Ini Kongsi Detik Trauma, Mujur Suami Banyak Membantu.

Gempar seorang ibu tergamak mencederakan anaknya sehingga seorang daripada tiga anaknya meninggal dunia akibat cedera parah.

Malah daripada maklumat laporan berita menyatakan wanita berkenaan mengalami tekanan perasaan yang teruk mengakibatkan dirinya bertindak di luar batas akal fikiran manusia.

Ibu mana yang tak sayang anak. Pastinya tekanan hidup membuatkan  manusia  terlalu emosi.

Jadikan kisah tragis  ini  iktibar bahawa kawalan emosi amat penting dalam kehidupan.

Ekoran kisah duka itu, seorang pengguna facebook perkongsian saudari, Aifa Azlan pernah melalui situasi getir itu. Mujur suami ada memberikan sokongan moral.

Ikuti perkongsian ini.

Hari ni dunia digemparkan dengan berita tragis di mana seorang ibu cuba membunuh dengan menetak ketiga-tiga orang anaknya. Dari tiga anak, anak keduanya telahpun menjadi korban di tangan ibunya sendiri. Perbuatan itu dilakukan oleh ibu ini selepas dia menunaikan solat Subuh.

Jujur cakap saya sebagai seorang ibu amat terluka dan sedih dengan tindakan ibu ini. Tapi bila dengar perbualan dia dengan anggota polis, saya dapat rasa yang ibu ni mengalami depression yang sangat teruk hingga dapat mendengar suara yang meminta dia menamatkan hidup anak-anaknya.

Pernah depression

Saya sendiri pernah berada duduk di tempat ibu ini pada awal tahun 2020. Saya di diagnose major depression oleh doktor pakar. Alhamdulillah saya dikurniakan seorang suami yang sangat bertanggungjawab dan penyayang.

Tapi saya diuji dengan hubungan persahabatan. Orang yang saya percaya menikam saya dari belakang, memfitnah saya, mengutuk saya, menghasut orang lain membenci saya. Bila saya minta penjelasan kenapa mereka memperlakukan saya sebegini mereka mengelak dan cuba melarikan diri dari saya.

Lama kelamaan saya jadi trauma dengan apa yang berlaku dalam hidup saya. Dan ketika saya depression, saya akan lebih sakit bila mengenangkan orang2 yang sudah mengkhianati saya hingga menyebabkan saya depression.

Demi Allah depression ni tersangat sakit sampai saya pernah terdetik untuk mengakhiri hidup saya. Ketika itu terdetik juga dalam hati untuk bawak anak-anak sekali supaya anak saya tak rasa sakit yang rasa. Saya taknak anak saya menderita seperti saya.

Ingat lagi saya pernah kunci Aira dalam bilik bersama saya dan saya bagitahu Aira yang saya nak hantar di ke syurga. Masa tu Aira seakan faham dengan apa yang saya cakap dia merayu menangis supaya saya melepaskan dia. Allahuakbar, masih ada iman dalam diri. Saya banyak kali istigfar. Tapi kadang seperti ada suara yang suruh saya melakukan perkara itu.

Depression is real. Sakit yang teramat sangat. Dulu aku memang memendam rasa kecewa dan marah kepada mereka yang mengkhianati aku.

Tapi sekarang bila jumpa dengan pakar kaunseling dan dapatkan rawatan serta makan ubat, aku dah makin sihat. Kali ni mula betul-betul memaafkan mereka yang buat aku sakit. Betul lah bila kita mula redha dan memaafkan hidup kita akan lebih.

Belajarlah untuk menyayangi dan menghargai diri sendiri. Lepaskan masa silam. Jadikan ia pengajaran supaya kita lebih berhati-hati dalam hidup.

Satu lagi bila rasa diri sakit dan ada rasa nak mati segeralah ke hospital berjumpa doktor. Jangan pendam seorang diri takut nanti makan diri.

Sumber:Aifa Azlan

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Cantik Bertudung! Peminat Puji Penampilan Nora Danish, Doa Agar Terus Istiqamah

Sememangnya rata-rata mengetahui kelebihan bulan ramadan, bulan yang cukup mulia dan sesuai untuk kita tambah amalan kebaikan.

Berkongsi di Insta story senarai ibadah yang boleh dibuat sepanjang bulan ramadan ini, pelakon jelita, Nora Danish turut tidak melepaskan peluang untuk mengejar saham akhirat dengan melakukan pelbagai amal ibadah termasuk mengaji al-Quran.

Malah, pelakon yang wajahya tidak dimamah usia itu turut berkongsi cara untuk mengira zakat bagi yang ada tanggungjawab dalam melaksanakan rukun Islam ke-4 itu.

Selain dari perkongsian tentang ibadah yang dilakukan, perkara lain yang menjadi perhatian orang ramai apabila Nora atau nama sebenarnya Nora Mohd Danish Hanif tampil manis dengan imej berhijab di bulan yang mulia ini.

Perkara itu boleh dikihat dalam entri terbarunya yang memakai busana serba putih yang dipercayai bagi meraikan sebuah majlis ahli keluarga terdekat.

Turut kelihatan suaminya, Nedim Nazri yang juga memakai serba putih dan anaknya, Mohamed Neqayl Nedim kelihatan segak mengenakan serban Arab.

“Pagi yang sangat bermakna buat kami sekeluarga. Bismillah,” tulisnya.

Meninjau di ruangan komen, rata-rata warganet memuji kecantikan Nora memakai tudung berwarna putih itu.

Malah, mereka turut mendoakan agar aktres berusia 41 tahun itu mendapat hidayah untuk berhijab dan kekal istiqamah tanpa mengharapkan bulan Ramadhan sahaja.

Sekadar info, Nora pernah meluahkan rasa kecewa apabila dirinya tidak sempat untuk khatam Al-Quran kerana sibuk menyelesaikan banyak urusan termasuklah berpindah ke rumah baharu.

Sumber: Instagram @noradanish


Viral Pemandu Lori Disangka Mabuk Kini Arwah Akibat Serangan Jantung, Dr Ini Jelas Tindakan Pantas Kena Buat.

Viral pemandu lori yang disangka mabuk yang melanggar beberapa buah kenderaan, rupanya menghadapi serangan jantung.

Sakit jantung, pembunuh nombor satu negara. Ia boleh berlaku di mana-mana sahaja. Biarpun serangan jantung selalunya mendahului punca kematian dalam sesebuah negara, namun ramai yang tidak mengetahui tindakan yang harus dilakukan.

Aku ada terlihat satu video viral seorang mangsa memandu lori terbabas dan merempuh beberapa kenderaan lain yang dirakam oleh seorang wanita.

Wanita itu bertanya, “awak mabuk ke? Asal tak nampak apa awak buat?”

Mangsa dalam keadaan separa sedar hanya menoleh wanita yang merakam itu. Kelihatan seperti mangsa menahan kesakitan.

Difahamkan mangsa sebenarnya mengalami serangan jantung (myocardial infarction) yang mengakibatkan lori yang dipandu hilang kawalan lalu merempuh beberapa buah kenderaan lain.

Mangsa dikenali sebagai pakcik Yusri menghembus nafas terakhir di sebuah hospital di Lembah klang.

Innalillah.

Zaman sekarang ni zaman nak viralkan apa saja. Ada saja peristiwa, rakam dan viral dulu. Nak husnuzon tu, kemudian. Buruk perangai sesetengah masyarakat kita.

Yang lebih teruk lagi, perangai buruk sangka. Sangka baik jarang sangat. Sebab hati tu busuk. Semua kita sangka orang lain selain kita tu jahat. Jangan ya.

Ini tindakan kena tahu

Apa sepatutnya kita lakukan jika kita berdepan dengan mangsa seperti pakcik dalam situasi ini adalah;

1. Pastikan keadaan mangsa, anda dan persekitaran selamat dari BAHAYA. Jauhi dari api (jika ada kebakaran), tumpahan darah, objek tajam, wayar elektrik, dan sebagainya.
2. Tepuk bahu mangsa untuk mengetahui tindakbalas mangsa dengan berkata, “Hello! Hello! awak ok?
3. Jika mangsa masih sedarkan diri (seperti dalam situasi tersebut) maka hanya menyuruh mangsa bertenang dan jangan bergerak sementara menunggu bantuan tiba.
4. Kemudian jerit minta bantuan orang sekeliling atau kita sendiri buat panggil 999.

Jika keadaan kemalangan dan mangsa tidak sedarkan diri.

3. Jika mangsa tiada tindakbalas atau tidak sedarkan diri, kalian hanya minta bantuan orang sekeliling atau kalian sendiri buat panggil 999.

4. Jika kalian bukan berlatarbelakang perubatan maka jangan buat apa-apa kerana setiap pergerakan mangsa kemalangan yang cedera akan mengakibatkan kecederaan menjadi semakin teruk dan parah.

5. Jika kalian adalah ahli perubatan yang mempunyai pengetahuan TLS (trauma Life Support)dan PHCAS (prehospital care and ambulance service), kalian boleh bantu. Ada tatacara khas untuk mengeluarkan mangsa dari kenderaan.

Jika situasi lain dimana mangsa yang memandu kenderaan tidak sedarkan diri, tidak bernafas dan tiada kecederaan. Kalian boleh lakukan CPR seperti langkah-langkah berikut;

1. BAHAYA: Pastikan keadaan mangsa, anda dan persekitaran selamat Jauhi tumpahan darah, objek tajam, wayar elektrik, dan sebagainya.

2. TINDAK BALAS: Tepuk bahu mangsa. Tanya dengan jelas “Hello! Hello! Anda OK?”

3. JERIT MINTA BANTUAN: Jerit “Tolong! Tolong! Hubungi 999! Dapatkan AED!”

4. PERNAFASAN: Lihat sama ada mangsa bernafas atau tidak (dalam tempoh tidak melebihi 10 saat). Jika tidak, mulakan tekanan dada.

5. Melakukan CPR berkualiti tinggi dengan ciri-ciri berikut:
i. Kadar tekanan 100-120 kali seminit
ii. Kedalaman tekanan 5 cm hingga 6 cm.
iii. Mengurangkan gangguan ketika melakukan tekan dada (<10saat)
iv. Memastikan dada kembali ke asal (full recoil) selepas setiap tekanan dada.

6. DEFIBRILASI: Pasang pad AED pada dada mangsa. Ikut arahan AED.

Tahukah kalian, tindakan awal oleh orang awam dengan memulakan CPR segera di tempat kejadian meningkatkan kebarangkalian mangsa untuk selamat.

80-90% penyebab kematian mengejut adalah disebabkan oleh rentak jantung yang tidak normal. Kebarangkalian untuk hidup berkurang sebanyak 7-10% bagi setiap minit tanpa CPR dan defibrilasi segera.

Jika CPR dan defibrilasi segera dilakukan, kebarangkalian untuk mangsa hidup meningkat sehingga 30-70%.

AED (Automated External Defibrillator) adalah alatan mudah alih berbateri yang dapat menganalisa rentak jantung dan aku menyarankan penggunaan defibrilasi jenis automatik iaitu AED. Mudah digunakan oleh orang awam yang tidak mempunyai latar belakang perubatan.

“… Dan Barang siapa yang memelihara kehidupan (menyelamatkan nyawa) seorang manusia, maka seolah-olah dia telah memelihara kehidupan (menyelamatkan nyawa) seluruh manusia.” (Al-Maidah: 32).

Biar kita jadi masyarakat yang memberi manfaat kepada orang lain, bukan masyarakat pemviral fitnah yang membawa keburukan di alam ini.